title: Απόφαση 2005/365/ΚΕΠΠΑ του Συμβουλίου, της 14ης Απριλίου 2005, για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας της Βουλγαρίας σχετικά με διαδικασίες ασφάλειας για την ανταλλαγή διαβαθμισμένων πληροφοριών

text:
               5.5.2005

               EL

               Επίσημη Εφημερίδα της Ευρωπαϊκής Ένωσης

               L 118/52

         ΑΠΌΦΑΣΗ 2005/365/ΚΕΠΠΑ ΤΟΥ ΣΥΜΒΟΥΛΊΟΥ
   της 14ης Απριλίου 2005
   για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας της Βουλγαρίας σχετικά με διαδικασίες ασφάλειας για την ανταλλαγή διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως τα άρθρα 24 και 38,
   τη σύσταση της προεδρίας,
   Εκτιμώντας τα ακόλουθα:

               (1)

               Κατά τη σύνοδό του στις 27 και 28 Νοεμβρίου 2003, το Συμβούλιο αποφάσισε να εξουσιοδοτήσει την προεδρία, επικουρούμενη από τον ΓΓ/ΥΕ, να αρχίσει διαπραγματεύσεις με ορισμένα τρίτα κράτη, σύμφωνα με τα άρθρα 24 και 38 της συνθήκης για την Ευρωπαϊκή Ένωση, προκειμένου να συνάψει η Ευρωπαϊκή Ένωση με έκαστο εξ αυτών συμφωνία σχετικά με διαδικασίες ασφάλειας για την ανταλλαγή διαβαθμισμένων πληροφοριών.

               (2)

               Κατόπιν της εν λόγω εξουσιοδότησης για την έναρξη διαπραγματεύσεων, η προεδρία, επικουρούμενη από τον ΓΓ/ΥΕ, διαπραγματεύθηκε συμφωνία με τη Δημοκρατία της Βουλγαρίας σχετικά με διαδικασίες ασφάλειας για την ανταλλαγή διαβαθμισμένων πληροφοριών.

               (3)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Βουλγαρίας σχετικά με διαδικασίες ασφάλειας για την ανταλλαγή διαβαθμισμένων πληροφοριών εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 14 Απριλίου 2005.

            Για το Συμβούλιο

            Ο Πρόεδρος

         L. FRIEDEN

   ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Δημοκρατίας της Βουλγαρίας και της Ευρωπαϊκής Ένωσης για τις διαδικασίες ασφάλειας που αφορούν την ανταλλαγή διαβαθμισμένων πληροφοριών
   Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
   αφενός, και
   Η ΕΥΡΩΠΑΪΚΗ ΕΝΩΣΗ, εφεξής «ΕΕ», εκπροσωπούμενη από την προεδρία του Συμβουλίου της Ευρωπαϊκής Ένωσης,
   αφετέρου,
   αποκαλούμενες εφεξής «τα μέρη»,
   ΕΚΤΙΜΩΝΤΑΣ ότι η Δημοκρατία της Βουλγαρίας και η ΕΕ συμμερίζονται τους στόχους της ενίσχυσης της ασφάλειάς τους από κάθε άποψη και της παροχής, στους υπηκόους τους, υψηλού επιπέδου ασφάλειας μέσα σε χώρο ασφάλειας,
   ΕΚΤΙΜΩΝΤΑΣ ότι η Δημοκρατία της Βουλγαρίας και η ΕΕ συμφωνούν ότι θα πρέπει να αναπτύξουν μεταξύ τους διαβουλεύσεις και συνεργασία σε θέματα κοινού ενδιαφέροντος που αφορούν την ασφάλεια,
   ΕΚΤΙΜΩΝΤΑΣ, συνεπώς, ότι, στο πλαίσιο αυτό, η ανταλλαγή διαβαθμισμένων πληροφοριών μεταξύ της Δημοκρατίας της Βουλγαρίας και της ΕΕ, είναι διαρκώς αναγκαία,
   ΑΝΑΓΝΩΡΙΖΟΝΤΑΣ ότι η πλήρης και αποτελεσματική διαβούλευση και συνεργασία είναι δυνατόν να απαιτούν την πρόσβαση σε διαβαθμισμένες πληροφορίες και υλικό της Βουλγαρίας και της ΕΕ καθώς και την ανταλλαγή διαβαθμισμένων πληροφοριών και σχετικού υλικού μεταξύ της Δημοκρατίας της Βουλγαρίας και της ΕΕ,
   ΕΧΟΝΤΑΣ ΕΠΙΓΝΩΣΗ του γεγονός ότι, για την πρόσβαση σε διαβαθμισμένες πληροφορίες και συναφές υλικό και για την ανταλλαγή τους, απαιτούνται κατάλληλα μέτρα ασφαλείας,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Για την επίτευξη των στόχων της ενίσχυσης της ασφάλειας ενός εκάστου των μερών από κάθε άποψη, η παρούσα συμφωνία εφαρμόζεται στις διαβαθμισμένες πληροφορίες ή το υλικό οποιασδήποτε μορφής που το ένα μέρος παρέχει στο άλλο ή που ανταλλάσσονται μεταξύ των μερών.
   Άρθρο 2
   Για τους σκοπούς της παρούσας συμφωνίας, ως διαβαθμισμένες πληροφορίες νοούνται οι πληροφορίες (δηλαδή γνώσεις που μπορούν να γνωστοποιούνται υπό οιαδήποτε μορφή) ή το υλικό που προσδιορίζονται ως χρήζοντα προστασίας από μη επιτρεπόμενη κοινολόγηση και στα οποία έχει αποδοθεί διαβάθμιση ασφαλείας από οιοδήποτε μέρος της παρούσας συμφωνίας (εφεξής «διαβαθμισμένες πληροφορίες»).
   Άρθρο 3
   Για τους σκοπούς της παρούσας συμφωνίας, ως «ΕΕ» νοείται το Συμβούλιο της Ευρωπαϊκής Ένωσης (εφεξής «Συμβούλιο»), ο γενικός γραμματέας/Ύπατος Εκπρόσωπος και η Γενική Γραμματεία του Συμβουλίου και η Επιτροπή των Ευρωπαϊκών Κοινοτήτων (εφεξής «Ευρωπαϊκή Επιτροπή»).
   Άρθρο 4
   Έκαστο των μερών:

               α)

               προστατεύει και διασφαλίζει τις διαβαθμισμένες πληροφορίες που υπόκεινται στην παρούσα συμφωνία, και που ένα μέρος παρέχει στο άλλο ή που ανταλλάσσεται μεταξύ των μερών·

               β)

               εξασφαλίζει ότι οι διαβαθμισμένες πληροφορίες που υπόκεινται στην παρούσα συμφωνία, είτε παρέχονται είτε ανταλλάσσονται, διατηρούν τη διαβάθμιση ασφαλείας που έχει καθορίσει το αποστέλλον μέρος. Το παραλαμβάνον μέρος προστατεύει και διασφαλίζει τις διαβαθμισμένες πληροφορίες σύμφωνα με τις διατάξεις των δικών του κανονισμών περί ασφαλείας πληροφοριών ή υλικού με ισοδύναμη διαβάθμιση ασφαλείας, όπως ορίζεται από τις ρυθμίσεις ασφαλείας που θεσπίζονται σύμφωνα με τα άρθρα 11 και 12·

               γ)

               δεν χρησιμοποιεί τις διαβαθμισμένες πληροφορίες που υπόκεινται στην παρούσα συμφωνία για σκοπούς άλλους από τους σκοπούς που όρισε η πηγή προέλευσης και για σκοπούς άλλους από τους σκοπούς για τους οποίους οι πληροφορίες παρέχονται ή ανταλλάσσονται·

               δ)

               δεν κοινολογεί τις διαβαθμισμένες πληροφορίες που υπόκεινται στην παρούσα συμφωνία σε τρίτους ή σε άλλο οργανισμό ή όργανα της ΕΕ τους οποίους δεν αναφέρει το άρθρο 3, χωρίς την προηγούμενη συγκατάθεση της πηγής προέλευσης.

         Άρθρο 5
   1.   Διαβαθμισμένες πληροφορίες είναι δυνατόν να κοινολογούνται ή να γνωστοποιούνται, σύμφωνα με την αρχή του ελέγχου της πηγής προέλευσης, από ένα μέρος, το «αποστέλλον μέρος», προς το άλλο μέρος, το «παραλαμβάνον μέρος».
   2.   Για τη γνωστοποίηση σε παραλήπτες άλλους από τα μέρη της παρούσας συμφωνίας, η απόφαση για την κοινολόγηση ή γνωστοποίηση διαβαθμισμένης πληροφορίας λαμβάνεται από το παραλαμβάνον μέρος, αφού ληφθεί η συγκατάθεση του αποστέλλοντος μέρους, σύμφωνα με την αρχή του ελέγχου της πηγής προέλευσης, όπως ορίζεται από τους κανονισμούς ασφαλείας του.
   3.   Κατά την εφαρμογή των παραγράφων 1 και 2, δεν είναι δυνατή η γενική γνωστοποίηση, εκτός εάν καθορισθούν και συμφωνηθούν διαδικασίες μεταξύ των μερών σχετικά με ορισμένες κατηγορίες πληροφοριών που αφορούν τις επιχειρησιακές τους απαιτήσεις.
   Άρθρο 6
   Έκαστο των μερών και των φορέων τους, όπως ορίζονται από το άρθρο 3 της παρούσας συμφωνίας, καθορίζει οργανισμό ασφαλείας και προγράμματα ασφαλείας, βάσει βασικών αρχών και ελαχίστων προτύπων ασφαλείας που θα ισχύουν για τα συστήματα ασφαλείας των μερών, τα οποία θεσπίζονται σύμφωνα με τα άρθρα 11 και 12, ώστε να εξασφαλίζεται ισοδύναμος βαθμός προστασίας των διαβαθμισμένων πληροφοριών που υπόκεινται στην παρούσα συμφωνία.
   Άρθρο 7
   1.   Τα μέρη εξασφαλίζουν ότι όλα τα πρόσωπα τα οποία, κατά την εκτέλεση των επίσημων καθηκόντων τους απαιτείται να έχουν πρόσβαση ή στα οποία, λόγω των καθηκόντων ή των αρμοδιοτήτων τους, επιτρέπεται η πρόσβαση σε διαβαθμισμένες πληροφορίες που παρέχονται ή ανταλλάσσονται στο πλαίσιο της παρούσας συμφωνίας, έχουν ελεγχθεί καταλλήλως πριν τους επιτραπεί η πρόσβαση στις πληροφορίες αυτές.
   2.   Οι διαδικασίες ελέγχου της ασφάλειας αποσκοπούν στην εξακρίβωση του κατά πόσον ένα πρόσωπο μπορεί να έχει πρόσβαση σε διαβαθμισμένες πληροφορίες, λαμβάνοντας υπόψη την πίστη, τη συνέπεια και την αξιοπιστία του.
   Άρθρο 8
   Τα μέρη παρέχουν αμοιβαία αρωγή όσον αφορά την ασφάλεια των διαβαθμισμένων πληροφοριών που υπόκεινται στην παρούσα συμφωνία και τα θέματα κοινού ενδιαφέροντος που άπτονται της ασφάλειας. Οι διαβουλεύσεις και επιθεωρήσεις αμοιβαίας ασφάλειας διεξάγονται από τις αρχές σύμφωνα με τα οριζόμενα στο άρθρο 11, με σκοπό την αξιολόγηση της αποτελεσματικότητας των ρυθμίσεων ασφαλείας, εντός του πλαισίου των αρμοδιοτήτων τους, το οποίο ορίζεται σύμφωνα με τα άρθρα 11 και 12.
   Άρθρο 9
   1.   Για τους σκοπούς της παρούσας συμφωνίας:

               α)

               Όσον αφορά τη Δημοκρατία της Βουλγαρίας:
               Όλη η αλληλογραφία αποστέλλεται μέσω της αποστολής της Δημοκρατίας της Βουλγαρίας στην Ευρωπαϊκή Ένωση, στην ακόλουθη διεύθυνση:

                           Mission of the Republic of Bulgaria to the European Union

                           Registry Officer

                           Rue d’Arlon, 108

                           B-1040 Brussels

                     προς το Υπουργείο Εξωτερικών το οποίο διαβιβάζει όλες τις απαραίτητες πληροφορίες στο κεντρικό μητρώο της κρατικής επιτροπής για την ασφάλεια των πληροφοριών προς καταχώρηση.

               β)

               Όσον αφορά την ΕΕ:
               Όλη η αλληλογραφία αποστέλλεται στο Συμβούλιο, στην ακόλουθη διεύθυνση:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     .

         Όλη η αλληλογραφία διαβιβάζεται στα κράτη μέλη και την Ευρωπαϊκή Επιτροπή από τον προϊστάμενο της υπηρεσίας μητρώου του Συμβουλίου (Chief Registry Officer), με την επιφύλαξη της παραγράφου 2.
   2.   Κατ’ εξαίρεση, η αλληλογραφία ενός μέρους, στην οποία έχουν πρόσβαση μόνον συγκεκριμένοι αρμόδιοι υπάλληλοι, όργανα ή υπηρεσίες του μέρους αυτού, είναι δυνατόν, για επιχειρησιακούς λόγους, να απευθύνεται και να είναι προσιτή μόνον σε συγκεκριμένους αρμόδιους υπαλλήλους, όργανα ή υπηρεσίες του άλλου μέρους που έχουν ειδικά υποδειχθεί ως παραλήπτες, λαμβανομένων υπόψη των αρμοδιοτήτων τους και σύμφωνα με την αρχή κατά την οποία πρέπει να γνωρίζουν μόνον ότι απαιτείται για την εκτέλεση των καθηκόντων τους. Όσον αφορά την Ευρωπαϊκή Ένωση, η αλληλογραφία αυτή διαβιβάζεται μέσω του προϊσταμένου της υπηρεσίας μητρώου του Συμβουλίου.
   Άρθρο 10
   Η κρατική επιτροπή για την ασφάλεια των πληροφοριών της Δημοκρατίας της Βουλγαρίας και οι Γενικοί Γραμματείς του Συμβουλίου και της Ευρωπαϊκής Επιτροπής επιβλέπουν την εφαρμογή της παρούσας συμφωνίας.
   Άρθρο 11
   Για την εφαρμογή της παρούσας συμφωνίας:

               1)

               Η κρατική επιτροπή για την ασφάλεια των πληροφοριών, ενεργώντας εξ ονόματος της κυβέρνησης της Βουλγαρίας και υπό την εξουσία της, είναι αρμόδια για την ανάπτυξη ρυθμίσεων ασφαλείας που σκοπό έχουν την προστασία και διασφάλιση των διαβαθμισμένων πληροφοριών που παρέχονται στη Δημοκρατία της Βουλγαρίας στο πλαίσιο της παρούσας συμφωνίας.

               2)

               Το γραφείο ασφαλείας της Γενικής Γραμματείας του Συμβουλίου (εφεξής: «γραφείο ασφαλείας της ΓΓΣ») υπό τη διεύθυνση και για λογαριασμό του γενικού γραμματέα του Συμβουλίου, ενεργώντας εξ ονόματος του Συμβουλίου και υπό την εξουσία του, είναι αρμόδιο για την ανάπτυξη ρυθμίσεων ασφαλείας που σκοπό έχουν την προστασία και διασφάλιση των διαβαθμισμένων πληροφοριών που παρέχονται στην ΕΕ στο πλαίσιο της παρούσας συμφωνίας.

               3)

               Η Διεύθυνση Ασφαλείας της Ευρωπαϊκής Επιτροπής, ενεργώντας εξ ονόματος της Ευρωπαϊκής Επιτροπής και υπό την εξουσία της, είναι αρμόδια για την ανάπτυξη ρυθμίσεων ασφαλείας που σκοπό έχουν την προστασία των διαβαθμισμένων πληροφοριών που παρέχονται ή ανταλλάσσονται στο πλαίσιο της παρούσας συμφωνίας εντός της Ευρωπαϊκής Επιτροπής και στις εγκαταστάσεις της.

         Άρθρο 12
   Οι ρυθμίσεις ασφαλείας που θεσπίζονται σύμφωνα με το άρθρο 11 κατόπιν συμφωνίας των τριών οικείων γραφείων καθορίζουν τα πρότυπα για την αμοιβαία προστασία της ασφαλείας των διαβαθμισμένων πληροφοριών που υπόκεινται στην παρούσα συμφωνία. Όσον αφορά την ΕΕ, τα πρότυπα αυτά υπόκεινται στην έγκριση της επιτροπής ασφαλείας του Συμβουλίου.
   Άρθρο 13
   Οι αρχές που προσδιορίζονται στο άρθρο 11 καθορίζουν τις διαδικασίες που ακολουθούνται σε περίπτωση που αποδεικνύεται ή που υπάρχουν υπόνοιες ότι διαρρέουν διαβαθμισμένες πληροφορίες που υπόκεινται στην παρούσα συμφωνία.
   Άρθρο 14
   Πριν παρασχεθούν οι διαβαθμισμένες πληροφορίες που υπόκεινται στην παρούσα συμφωνία μεταξύ των μερών, πρέπει να συμφωνήσουν οι οριζόμενες από το άρθρο 11 αρμόδιες αρχές ασφαλείας ότι το παραλαμβάνον μέρος είναι σε θέση να προστατεύσει και να διασφαλίσει τις πληροφορίες που υπόκεινται στην παρούσα συμφωνία κατά τρόπο που συνάδει με τις ρυθμίσεις που θεσπίζονται σύμφωνα με τα άρθρα 11 και 12.
   Άρθρο 15
   Η παρούσα συμφωνία ουδόλως εμποδίζει τα μέρη να συνάπτουν άλλες συμφωνίες σχετικές με την παροχή ή την ανταλλαγή διαβαθμισμένων πληροφοριών που υπόκεινται στην παρούσα συμφωνία, υπό την προϋπόθεση ότι αυτές δεν αντιβαίνουν στις διατάξεις της παρούσας συμφωνίας.
   Άρθρο 16
   Όλες οι διαφορές μεταξύ της Ευρωπαϊκής Ένωσης και της Δημοκρατίας της Βουλγαρίας που απορρέουν από την ερμηνεία ή την εφαρμογή της παρούσας συμφωνίας αντιμετωπίζονται με διαπραγματεύσεις μεταξύ των μερών.
   Άρθρο 17
   1.   Η παρούσα συμφωνία αρχίζει να ισχύει την πρώτη ημέρα του πρώτου μήνα από την αμοιβαία κοινοποίηση από τα μέρη της ολοκλήρωσης των αναγκαίων για τον σκοπό αυτό εσωτερικών διαδικασιών.
   2.   Η παρούσα συμφωνία δύναται να αναθεωρηθεί για τη μελέτη πιθανών τροποποιήσεων μετά από αίτημα ενός των μερών.
   3.   Οι τυχόν τροποποιήσεις της παρούσας συμφωνίας γίνονται μόνο γραπτώς και κατόπιν κοινής συμφωνίας των μερών. Η συμφωνία αρχίζει να ισχύει με αμοιβαία κοινοποίηση όπως προβλέπεται με την παράγραφο 1.
   Άρθρο 18
   Η παρούσα συμφωνία μπορεί να καταγγελθεί από ένα μέρος με γραπτή ειδοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξη μήνες από την παραλαβή της κοινοποίησης από το άλλο μέρος, αλλά δεν θίγει τις υποχρεώσεις που έχουν ήδη αναληφθεί στο πλαίσιο των διατάξεων της παρούσας συμφωνίας. Ειδικότερα, όλες οι διαβαθμισμένες πληροφορίες που έχουν παρασχεθεί ή ανταλλαγεί σύμφωνα με την παρούσα συμφωνία εξακολουθούν να προστατεύονται σύμφωνα με τις διατάξεις που θεσπίζονται με αυτήν.
   ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι, υπέγραψαν την παρούσα συμφωνία.

      Έγινε στις Βρυξέλλες, την 25η Απριλίου 2005 σε δύο αντίτυπα στην αγγλική γλώσσα.

            Για τη Δημοκρατία της Βουλγαρίας

            Για την Ευρωπαϊκή Ένωση


Απόφαση του Ευρωπαϊκού Κοινοβουλίου σχετικά με την αίτηση προάσπισης της βουλευτικής ασυλίας και των προνομίων του Γιάννη Σακελλαρίου (2003/2023 (IMM))


Avis juridique important

|

31993D0743

93/743/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 13ης Δεκεμβρίου 1993 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου

Επίσημη Εφημερίδα αριθ. L 348 της 31/12/1993 σ. 0001 - 0001 Φινλανδική ειδική έκδοση: Κεφάλαιο 11 τόμος 26 σ. 0003  Σουηδική ειδική έκδοση: Κεφάλαιο 11 τόμος 26 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ  ΕΠΙΤΡΟΠΗΣτης 13ης Δεκεμβρίου 1993για τη σύναψη της ευρωπαϊκής συμφωνίας μεταξύ των Ευρωπαϊκών  Κοινοτήτων και των κρατών μελών τους, αφενός, και της Δημοκρατίας της Πολωνίας,  αφετέρου(93/743/Ευρατόμ, ΕΚΑΧ, ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το  άρθρο 228 παράγραφος 3 εδάφιο 2, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδώς το άρθρο 101  παράγραφο 2, τη σύμφωνη γνώμη του Ευρωπαϊκού Κοινοβουλίου  (1), Εκτιμώντας ότι πρέπει να εγκριθεί η ευρωπαϊκή συμφωνία που υπογράφηκε στις Βρυξέλλες στις 16  Δεκεμβρίου 1991, μεταξύ των Ευρωπαϊκών Κοινοτήτων και των κρατών μελών τους, αφενός, και της  Δημοκρατίας της Πολώνιας, αφετέρου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η ευρωπαϊκή συμφωνία μεταξύ των Ευρωπαϊκών  Κοινοτήτων και των κρατών μελών τους, αφενός, και της Δημοκρατίας της Πολωνίας αφετέρου, τα  πρωτόκολλα που προσαρτώνται σ'αυτήν και οι δηλώσεις και ανταλλαγές επιστολών που επισυνάπτονται  στην τελική πράξη εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα, της  Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας. Τα κείμενα της συμφωνίας, τα προσαρτώμενα πρωτόκολλα και η τελική πράξη επισυνάπτονται στην παρούσα  απόφαση. Άρθρο 2 1.  Η θέση που λαμβάνει η Κοινότητα στο συμβούλιο σύνδεσης καθορίζεται από το Συμβούλιο,  με βάση πρόταση της Επιτροπής ή, όπου κρίνεται σκόπιμο, από την Επιτροπή, ανάλογα με τις  αντίστοιχες διατάξεις των συνθηκών ίδρυσης της Ευρωπαϊκής Κοινότητας, της Ευρωπαϊκής Κοινότητας  Άνθρακα και Χάλυβα και της Ευρωπαϊκής Κοινότητας Ατομικής Ενέργειας. 2.  Ο Πρόεδρος του Συμβουλίου, σύμφωνα με το άρθρο 103 της ευρωπαϊκής συμφωνίας, προεδρεύει του  συμβουλίου σύνδεσης και παρουσιάζει τη θέση της Κοινότητας. Ένας αντιπρόσωπος της Επιτροπής  προεδρεύει της Επιτροπής Σύνδεσης, σύμφωνα με τους σχετικούς διαδικαστικούς κανόνες, και  παρουσιάζει τη θέση της Κοινότητας. Άρθρο 3 Ο Πρόεδρος του Συμβουλίου καταθέτει, όσον αφορά την Ευρωπαϊκή Κοινότητα, την πράξη  γνωστοποίησης που προβλέπεται στο άρθρο 121 της συμφωνίας. Ο Πρόεδρος της Επιτροπής καταθέτει τις  εν λόγω πράξεις γνωστοποίησης, όσον αφορά την Ευρωπαϊκή Κοινότητα Άνθρακα και Χάλυβα και την  Ευρωπαϊκή Κοινότητα Ατομικής Ενέργειας. Βρυξέλλες, 13 Δεκεμβρίου 1993. Για το ΣυμβούλιοΟ ΠρόεδροςPh. MAYSTADTΓια την ΕπιτροπήΠ ΠρόεδροςJ. DELORS (1)  ΕΕ αριθ. C 284 της 2. 11. 1992, σ. 38.


Avis juridique important

|

32003D0145

2003/145/ΕΚ: Απόφαση του Συμβουλίου, της 18ης Φεβρουαρίου 2003, για το διορισμό ενός αναπληρωματικού μέλους στην Επιτροπή των Περιφερειών

Επίσημη Εφημερίδα αριθ. L 055 της 01/03/2003 σ. 0055 - 0055

Απόφαση του Συμβουλίουτης 18ης Φεβρουαρίου 2003για το διορισμό ενός αναπληρωματικού μέλους στην Επιτροπή των Περιφερειών(2003/145/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της πορτογαλικής κυβέρνησης,Εκτιμώντας:(1) την απόφαση 2002/60/ΕΚ του Συμβουλίου, της 22ας Ιανουαρίου 2002(1) για το διορισμό των τακτικών και αναπληρωματικών μελών της Επιτροπής των Περιφερειών,(2) ότι, μετά την παραίτηση του κ. António PAIVA, η οποία γνωστοποιήθηκε στο Συμβούλιο στις 4 Φεβρουαρίου 2003, έμεινε κενή μία θέση αναπληρωματικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΗ κα Teresa Maria da SILVA PAIS ZAMBUJO διορίζεται αναπληρωματικό μέλος της Επιτροπής των Περιφερειών σε αντικατάσταση του κ. António PAIVA και για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 18 Φεβρουαρίου 2003.Για το ΣυμβούλιοΟ ΠρόεδροςΝ. Χριστοδουλάκης(1) ΕΕ L 24 της 26.1.2002, σ. 38.


Avis juridique important

|

32000D0001

2000/1/ΕΚ: Απόφαση του Συμβουλίου, της 17ης Δεκεμβρίου 1999, για την υπογραφή, εκ μέρους της Ευρωπαϊκής Κοινότητας, του μνημονίου συμφωνίας μεταξύ της Ευρωπαϊκής Κοινότητας και της κυβέρνησης του Βιετνάμ για την πρόληψη της απάτης στο εμπόριο των προϊόντων υποδηματοποιίας και την προσωρινή εφαρμογή του

Επίσημη Εφημερίδα αριθ. L 001 της 04/01/2000 σ. 0012 - 0012

ΑΠΟΦΑΣΗ ΤΟΥ ΣΥΜΒΟΥΛΙΟΥτης 17ης Δεκεμβρίου 1999για την υπογραφή, εκ μέρους της Ευρωπαϊκής Κοινότητας, του μνημονίου συμφωνίας μεταξύ της Ευρωπαϊκής Κοινότητας και της κυβέρνησης του Βιετνάμ για την πρόληψη της απάτης στο εμπόριο των προϊόντων υποδηματοποιίας και την προσωρινή εφαρμογή του(2000/1/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα ακόλουθα:(1) η Επιτροπή διαπραγματεύθηκε, εξ ονόματος της Ευρωπαϊκής Κοινότητας, μνημόνιο συμφωνίας, μεταξύ της Ευρωπαϊκής Κοινότητας και της Κυβέρνησης του Βιετνάμ, για την πρόληψη της απάτης στο εμπόριο των προϊόντων υποδηματοποιίας·(2) το μνημόνιο συμφωνίας μονογραφήθηκε στις 4 Αυγούστου 1999·(3) το μνημόνιο συμφωνίας θα πρέπει να υπογραφεί εξ ονόματος της Κοινότητας·(4) είναι ανάγκη να εφαρμοσθεί το μνημόνιο συμφωνίας προσωρινά από την 1η Ιανουαρίου 2000, εν αναμονή της ολοκλήρωσης των σχετικών διαδικασιών για την επίσημη σύναψή του, υπό τον όρο της αμοιβαιότητας,ΑΠΟΦΑΣΙΖΕΙ:Άρθρο 1Το μνημόνιο συμφωνίας μεταξύ της Ευρωπαϊκής Κοινότητας και της Κυβέρνησης του Βιετνάμ για την πρόληψη της απάτης στο εμπόριο των προϊόντων υποδηματοποιίας, υπογράφει εξ ονόματος της Κοινότητας, υπό τον όρο της σύναψής του.Άρθρο 2Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το μνημόνιο συμφωνίας, εξ ονόματος της Κοινότητας.Το κείμενο του μνημονίου συμφωνίας επισυνάπτεται στην παρούσα απόφαση.Άρθρο 3Το μνημόνιο συμφωνίας εφαρμόζεται προσωρινά από την 1η Ιανουαρίου 2000, υπό τον όρο της αμοιβαιότητας(1).Βρυξέλλες, 17 Δεκεμβρίου 1999.Για το ΣυμβούλιοΟ ΠρόεδροςK. HEMILÄ(1) Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, την ημερομηνία από την οποία εφαρμόζεται το μνημόνιο συμφωνίας, σύμφωνα με το παρόν άρθρο.


title: 2011/576/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/150

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2009
   (2011/576/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2009, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3), για την ίδρυση του Ευρωπαϊκού Οργανισμού Χημικών Προϊόντων, και ιδίως το άρθρο 97,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0127/2011),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 34.

      (2)  ΕΕ L 248 της 16.9.2002, σ. 1.

      (3)  ΕΕ L 396 της 30.12.2006, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/151

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2009
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2009, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3), για την ίδρυση του Ευρωπαϊκού Οργανισμού Χημικών Προϊόντων, και ιδίως το άρθρο 97,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0127/2011),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και οι υποκείμενες πράξεις νόμιμες και κανονικές,

               Β.

               λαμβάνοντας υπόψη ότι το 2009 ήταν το δεύτερο έτος επιχειρησιακής λειτουργίας του Ευρωπαϊκού Οργανισμού Χημικών Προϊόντων,

               Γ.

               λαμβάνοντας υπόψη ότι, στις 5 Μαΐου 2010, το Κοινοβούλιο χορήγησε απαλλαγή στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2008 (5), και ότι, στο συνοδευτικό ψήφισμα της απόφασης περί απαλλαγής, μεταξύ άλλων:

                           —

                           εφιστά την προσοχή στο γεγονός ότι το Ελεγκτικό Συνέδριο επισήμανε καθυστερήσεις στις επιχειρησιακές δραστηριότητες, οφειλόμενες σε δυσχέρειες που προέκυψαν κατά την εγκατάσταση του συστήματος πληροφορικής και στην έλλειψη ειδικευμένου προσωπικού,

                           —

                           εκφράζει την ικανοποίησή του για το πρώτο, επιτυχημένο έτος λειτουργίας του Οργανισμού, δεδομένου ότι το 2007 υπεύθυνη για τη δημοσιονομική διαχείριση του Οργανισμού ήταν η Επιτροπή (Γενική Διεύθυνση Επιχειρήσεων και Βιομηχανίας),

               Δ.

               λαμβάνοντας υπόψη ότι ο προϋπολογισμός του Οργανισμού για το 2009 ανήλθε στα 70 400 000 ευρώ, το οποίο αποτελεί αύξηση κατά 6 % εν συγκρίσει προς το οικονομικό έτος 2008·

               1.

               επισημαίνει ότι ο Οργανισμός χρηματοδοτήθηκε το 2008 από κοινοτική επιδότηση ύψους 62 200 000 ευρώ σύμφωνα με το άρθρο 185 του δημοσιονομικού κανονισμού και, σε μικρότερο βαθμό, από τα τέλη που κατέβαλε ο κλάδος για την καταχώριση χημικών ουσιών, σύμφωνα με τις διατάξεις του κανονισμού REACH [κανονισμός (ΕΚ) αριθ. 1907/2006]·

               2.

               υπογραμμίζει ότι τα έσοδα του Οργανισμού το 2009 προήλθαν κυρίως από την ετήσια επιδότηση από τον γενικό προϋπολογισμό της Ευρωπαϊκής Ένωσης, η οποία αυξήθηκε κατά 4 000 000 ευρώ σε σύγκριση με το 2008 (62 600 000 ευρώ) και από την επιβολή τελών ύψους 2 200 000 ευρώ· σημειώνει ότι τα έσοδα από την είσπραξη τελών στο πλαίσιο του REACH προέρχονται από επιχειρήσεις που υπόκεινται σε καταχώριση και κοινοποίηση δυνάμει του κανονισμού REACΗ·

               3.

               παρατηρεί ότι η αύξηση στις επιχειρησιακές δαπάνες του τίτλου 3 οφείλεται κυρίως στην αύξηση του κόστους ανάπτυξης λογισμικού, δεδομένου ότι χρειάστηκαν μείζονες επενδύσεις για τη βελτίωση της αρχιτεκτονικής του συστήματος πληροφορικής του REACH και για την περαιτέρω ανάπτυξη ολοκληρωμένης εφαρμογής για την Αξιολόγηση Χημικής Ασφάλειας/Έκθεση Χημικής Ασφάλειας·

               4.

               επισημαίνει στο πλαίσιο αυτό ότι ο Οργανισμός μετέφερε το 29 % του συνόλου των πιστώσεων (20 000 000 ευρώ), για την ανάθεση συμβάσεων για μείζονα έργα που σχετίζονται με την προετοιμασία για την προθεσμία πρώτης καταχώρισης, τα οποία δεν είχαν ολοκληρωθεί έως το τέλος του 2009· συνιστά να μειωθεί το ποσοστό των μεταφορών πιστώσεων, προκειμένου να τηρείται η αρχή της ετήσιας διάρκειας·

      Επιδόσεις

               5.

               συγχαίρει τον Οργανισμό για την υποβολή, με πίνακα συνημμένο στην έκθεση του Ελεγκτικού Συνεδρίου για το 2009, σύγκρισης των δραστηριοτήτων κατά τη διάρκεια του 2009 και του 2008, προκειμένου να επιτρέψει στην αρμόδια για την απαλλαγή αρχή να αξιολογεί αποτελεσματικότερα τις επιδόσεις του από έτος σε έτος· επισημαίνει ότι ο Οργανισμός ολοκλήρωσε μεγαλύτερο αριθμό καταχωρήσεων (500 το 2009 και 70 το 2008) και διεξήγαγε περισσότερες έρευνες (1 000 το 2009 και 250 το 2008)· επισημαίνει ακόμα την αύξηση τόσο των ελέγχων συμμόρφωσης που ολοκληρώθηκαν (14 το 2009 και 1 το 2008) όσο και των προτάσεων εναρμονισμένης ταξινόμησης και επισήμανσης (30 το 2009 και 14 το 2008)·

               6.

               εκφράζει την ικανοποίησή του για το δεύτερο επιτυχημένο έτος λειτουργίας του Οργανισμού, δεδομένου ότι το 2007 υπεύθυνη για τη δημοσιονομική διαχείριση του Οργανισμού ήταν η Επιτροπή (Γενική Διεύθυνση Επιχειρήσεων και Βιομηχανίας)· υπογραμμίζει ιδιαίτερα ότι η ομαλή και σχετικά γρήγορη ίδρυση του Οργανισμού οφείλεται κυρίως στην ουσιαστική υποστήριξη που παρείχε η γενική διεύθυνση στην οποία υπάγεται, στις ανταλλαγές πείρας με άλλους παρόμοιους οργανισμούς και στην ισχυρή υποστήριξη από το κράτος υποδοχής·

               7.

               εκφράζει την ικανοποίησή του για τις πρωτοβουλίες που ανέλαβε ο Οργανισμός προκειμένου να δώσει μεγαλύτερη έμφαση στις ανάγκες των πελατών και να εδραιώσει τις διαδικασίες καταγραφής αντιδράσεων· συγχαίρει ειδικότερα τον Οργανισμό, διότι πραγματοποίησε έρευνα μεταξύ των ενδιαφερομένων το 2009 και αύξησε τις δραστηριότητες στήριξης του κλάδου (μέσω της παροχής τηλεφωνικής υπηρεσίας συμβουλών για κύριους καταχωρίζοντες, της οργάνωσης ημερίδων, συναντήσεων δικτύου, δημόσιων διαβουλεύσεων κ.λπ.)·

               8.

               ζητεί από το Ελεγκτικό Συνέριο να διενεργεί ελέγχους επιδόσεων του Οργανισμού·

      Μεταφορά πιστώσεων από έτος σε έτος

               9.

               καλεί τον Οργανισμό να αναπτύξει περαιτέρω τον προγραμματισμό και την παρακολούθηση όσον αφορά τη σύναψη συμβάσεων και την εκτέλεση του προϋπολογισμού του, ώστε να μειώσει το ποσοστό των μεταφορών πιστώσεων· επισημαίνει, μάλιστα, ότι το Ελεγκτικό Συνέδριο κατέγραψε μεταφορές πιστώσεων ύψους 20 000 000 ευρώ (29 % των πιστώσεων) στο δημοσιονομικό έτος 2010, εκ των οποίων το 88 % περίπου αντιστοιχεί σε δραστηριότητες που δεν είχαν υλοποιηθεί (ή, σε ορισμένες περιπτώσεις, σε αγαθά που δεν είχαν παραληφθεί) στο τέλος του έτους· παρατηρεί επίσης ότι ακυρώθηκε το 5 % των πιστώσεων (3 000 000 ευρώ)·

               10.

               εκφράζει εντούτοις την ικανοποίησή του για τη δέσμευση του Οργανισμού να μειώσει το 2010 τις μεταφορές πιστώσεων αναλήψεων υποχρεώσεων σε ποσοστό κάτω του 20 % και να περιορίσει τις ακυρώσεις πιστώσεων σε επίπεδα σημαντικά κατώτερα εκείνων του 2008· καλεί συνεπώς τον Οργανισμό να τηρεί την αρμόδια για την απαλλαγή αρχή ενήμερη για τις εξελίξεις σε αυτό το θέμα·

      Ανθρώπινοι πόροι

               11.

               σημειώνει ότι ο συνολικός αριθμός θέσεων στο οργανόγραμμα έχει αυξηθεί κατά 47 % σε σύγκριση με το 2008· εκφράζει την ικανοποίησή του διότι, στο τέλος του έτους, ο Οργανισμός είχε επιτύχει 90 % ποσοστό εκτέλεσης του οργανογράμματος· υπενθυμίζει, εντούτοις, ότι έχει μεγάλη σημασία να εξακολουθήσει ο Οργανισμός να παρακολουθεί την εφαρμογή του προϋπολογισμού και του προγράμματος προσλήψεων του·

      Εσωτερικός λογιστικός έλεγχος

               12.

               συγχαίρει τον Οργανισμό διότι συνέστησε κλιμάκιο εσωτερικού ελέγχου (IAC) με αποστολή τη διεξαγωγή εσωτερικών ελέγχων και την παροχή συμβουλών στον εκτελεστικό διευθυντή σε θέματα σχετικά με τη διαχείριση κινδύνων και τα συστήματα ελέγχου μέσω της εκπόνησης ανεξάρτητων γνωμοδοτήσεων και συστάσεων·

               13.

               γνωρίζει ότι η Υπηρεσία Εσωτερικού Ελέγχου (ΥΕΕ) υπέβαλε την 1η Δεκεμβρίου 2009 το τελικό της σχέδιο στρατηγικού ελέγχου για την περίοδο 2010-2012 (τριετούς διάρκειας, με ετήσια ενημέρωση)· καλεί συνεπώς τον Οργανισμό να ενημερώσει την αρμόδια για την απαλλαγή αρχή σχετικά με το περιεχόμενο του εν λόγω σχεδίου ελέγχου·

               14.

               καλεί τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που λαμβάνει για τη βελτίωση του συστήματος ελέγχου του, με την ενίσχυση των χρηματοπιστωτικών κυκλωμάτων, της ροής των εργασιών του, των ελέγχων, των σχεδίων δράσης και των αξιολογήσεων κινδύνου·

               15.

               παροτρύνει τον Οργανισμό να διασφαλίσει ότι:

                           —

                           υφίστανται όλα τα προαπαιτούμενα για τις αποφάσεις χρηματοδότησης (π.χ. πρότυπα για το πρόγραμμα εργασίας του και οικονομικές αποφάσεις),

                           —

                           διατίθενται όλες οι αναγκαίες πληροφορίες σε κάθε επίπεδο εντός της οργανωτικής δομής, επαρκώς αποσαφηνισμένες,

                           —

                           στο πρόγραμμα εργασιών απαριθμούνται όλοι οι πόροι που διατίθενται μέσω του προϋπολογισμού,

                           —

                           οι διατυπώσεις και οι κατάλογοι ελέγχου των δημοσιονομικών διαδικασιών έχουν οριστικοποιηθεί και ενημερωθεί·

               16.

               παραπέμπει, όσον αφορά τις περαιτέρω παρατηρήσεις οριζοντίου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2011 (6), σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 338 της 14.12.2010, σ. 34.

      (2)  ΕΕ L 248 της 16.9.2002, σ. 1.

      (3)  ΕΕ L 396 της 30.12.2006, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 252 της 25.9.2010, σ. 146.

      (6)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).


Avis juridique important

|

31999D0510

99/510/ΕΚ: Απόφαση του Συμβουλίου, της 29ης Απριλίου 1999, για τη σύναψη της συμφωνίας που τροποποιεί τη συμφωνία περί επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας

Επίσημη Εφημερίδα αριθ. L 195 της 28/07/1999 σ. 0031 - 0031

ΑΠΟΦΑΣΗ ΤΟΥ ΣΥΜΒΟΥΛΙΟΥτης 29ης Απριλίου 1999για τη σύναψη της συμφωνίας που τροποποιεί τη συμφωνία περί επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας(1999/510/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας:(1) ότι το Συμβούλιο, με την απόφασή του της 27ης Ιουνίου 1994(2), ενέκρινε τη σύναψη της συμφωνίας περί επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας·(2) ότι το Συμβούλιο, με την απόφασή του της 24ης Σεπτεμβρίου 1998, εξουσιοδότησε την Επιτροπή να διαπραγματευθεί την τροποποίηση της προαναφερθείσας συμφωνίας μόνον όσον αφορά τους τομείς συνεργασίας, που μνημονεύονται στο άρθρο 4 της εν λόγω συμφωνίας, σύμφωνα με τη διαδικασία που προβλέπεται στο άρθρο 11 παράγραφος 2 της συμφωνίας αυτής·(3) ότι το Συμβούλιο, με την απόφασή του της 29ης Μαρτίου 1999, ενέκρινε την υπογραφή της τροποποιητικής συμφωνίας·(4) ότι η τροποποιητική συμφωνία θα πρέπει να εγκριθεί,ΑΠΟΦΑΣΙΖΕΙ:Άρθρο 1Εγκρίνεται η συμφωνία που τροποποιεί τη συμφωνία περί επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας.Το κείμενο της τροποποιητικής συμφωνίας επισυνάπτεται στην παρούσα απόφαση.Άρθρο 2Σύμφωνα με το άρθρο 11 της συμφωνίας περί επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας, ο πρόεδρος του Συμβουλίου προβαίνει σε κοινοποίηση ότι, από πλευράς Κοινότητας, έχουν ολοκληρωθεί οι διαδικασίες για την έναρξη ισχύος της επισυναπτόμενης τροποποιητικής συμφωνίας.Λουξεμβούργο, 29 Απριλίου 1999.Για το ΣυμβούλιοΟ ΠρόεδροςW. MÜLLER(1) Γνώμη που δόθηκε στις 14 Απριλίου 1999 (δεν έχει ακόμη δημοσιευθεί στην Επίσημη Εφημερίδα).(2) ΕΕ L 188 της 22.7.1994, σ. 17.


title: Απόφαση (ΚΕΠΠΑ) 2015/955 της Επιτροπής Πολιτικής και Ασφάλειας, της 16ης Ιουνίου 2015, σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM MALI/3/2014 (EUTM MALI/2/2015)

text:
               20.6.2015

               EL

               Επίσημη Εφημερίδα της Ευρωπαϊκής Ένωσης

               L 156/20

         ΑΠΌΦΑΣΗ (ΚΕΠΠΑ) 2015/955 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 16ης Ιουνίου 2015
   σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM MALI/3/2014 (EUTM MALI/2/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτη παράγραφος,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
   Εκτιμώντας τα ακόλουθα:

               (1)

               Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις δέουσες αποφάσεις για την άσκηση του πολιτικού ελέγχου και της στρατηγικής διεύθυνσης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών αποστολής της ΕΕ.

               (2)

               Στις 9 Οκτωβρίου 2014, η ΕΠΑ εξέδωσε την απόφαση EUTM MALI /3/2014 (2) για τον διορισμό του ταξίαρχου Alfonso GARCÍA-VAQUERO PRADAL ως διοικητή αποστολής της ΕΕ για την EUTM Mali.

               (3)

               Στις 17 Μαρτίου 2015, η Γερμανία πρότεινε τον διορισμό του ταξίαρχου Franz Xaver PFRENGLE ως νέου διοικητή αποστολής της ΕΕ για την EUTM Mali, σε αντικατάσταση του ταξίαρχου Alfonso GARCÍA-VAQUERO PRADAL.

               (4)

               Η στρατιωτική επιτροπή της ΕΕ υποστήριξε την εν λόγω πρόταση.

               (5)

               Η απόφαση EUTM MALI/3/2014 θα πρέπει, επομένως, να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Franz Xaver PFRENGLE διορίζεται διοικητής αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM MALI) από τις 28 Ιουλίου 2015.
   Άρθρο 2
   Η απόφαση EUTM MALI/3/2014 καταργείται.
   Άρθρο 3
   Η παρούσα απόφαση αρχίζει να ισχύει στις 28 Ιουλίου 2015.

      Βρυξέλλες, 16 Ιουνίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 14 της 18.1.2013, σ. 19.

      (2)  Απόφαση EUTM MALI/3/2014 της Επιτροπής Πολιτικής και Ασφάλειας, της 9ης Οκτωβρίου 2014, σχετικά με τον διορισμό διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM MALI) (ΕΕ L 300 της 18.10.2014, σ. 49).


Avis juridique important

|

31985D0336

85/336/ΕΟΚ: Απόφαση του Συμβουλίου της 27ης Ιουνίου 1985 για τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση όσον αφορά το κάδμιο

Επίσημη Εφημερίδα αριθ. L 175 της 05/07/1985 σ. 0036 - 0039 Φινλανδική ειδική έκδοση: Κεφάλαιο 11 τόμος 11 σ. 0221  Ισπανική ειδική έκδοση: Κεφάλαιο 15 τόμος 6 σ. 0005  Σουηδική ειδική έκδοση: Κεφάλαιο 11 τόμος 11 σ. 0221  Πορτογαλική ειδική έκδοση : Κεφάλαιο 15 τόμος 6 σ. 0005

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 27ης Ιουνίου 1985  για τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση όσον αφορά το κάδμιο  (85/336/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής,  Εκτιμώντας:  ότι, με την απόφαση 77/586/ΕΟΚ (3), η Κοινότητα ενέκρινε τη σύμβαση για την προστασία του Ρήνου από τη χημική ρύπανση, εφεξής καλούμενη «χημική σύμβαση», και το πρόσθετο σύμφωνο της συμφωνίας που υπεγράφη στη Βέρνη στις 29 Απριλίου 1963 σχετικά με τη Διεθνή Επιτροπή για την προστασία του Ρήνου από τη ρύπανση, εφεξής καλούμενη «Διεθνής Επιτροπή»·  ότι, σύμφωνα με το άρθρο 5 της χημικής σύμβασης, η Διεθνής Επιτροπή προτείνει οριακές τιμές για τις απορρίψεις ορισμένων ουσιών στα επιφανειακά ύδατα της λεκάνης του Ρήνου, μέσω τροποποιήσεων του παραρτήματος IV της χημικής σύμβασης· ότι, σύμφωνα με το άρθρο 14 της χημικής σύμβασης, για να τεθούν σε ισχύ οι τροποποιήσεις αυτές είναι αναγκαία η ομόφωνη έγκρισή του από τα συμβαλλόμενα μέρη·  ότι η Διεθνής Επιτροπή επεξεργάστηκε οριακές τιμές για το κάδμιο με τη μορφή πρότασης που αποβλέπει στη συμπλήρωση του παραρτήματος IV της χημικής σύμβασης·  ότι η οδηγία 83/513/ΕΟΚ (4) ορίζει τις οριακές τιμές για τις απορρίψεις καδμίου στο υδάτινο περιβάλλον της Κοινότητας· ότι οι εν λόγω οριακές τιμές ταυτίζονται με τις τιμές που ορίζονται στην πρόταση της Διεθνούς Επιτροπής·  ότι η Κοινότητα, ως συμβαλλόμενο μέρος της χημικής σύμβασης, είναι σκόπιμο να εγκρίνει την εν λόγω πρόταση,  ΑΠΟΦΑΣΙΖΕΙ:  Άρθρο 1  Η πρόταση της Διεθνούς Επιτροπής για την προστασία του Ρήνου από τη ρύπανση, που αποβλέπει στη συμπλήρωση, όσον αφορά το κάδμιο, του παραρτήματος IV της σύμβασης για την προστασία του Ρήνου από τη χημική ρύπανση, εγκρίνεται εξ ονόματος της Ευρωπαϊκής Οικονομικής Κοινότητας.  Το κείμενο της πρότασης επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου κοινοποιεί στην κυβέρνηση της Ελβετικής Συνομοσπονδίας την έγκριση της πρότασης που αναφέρεται στο άρθρο 1, σύμφωνα με τις διαδικασίες που ορίζονται από τη χημική σύμβαση.  Λουξεμβούργο, 27 Ιουνίου 1985.  Για το Συμβούλιο  Ο Πρόεδρος  A. BIONDI  (1) ΕΕ αριθ. C 16 της 17. 1. 1985, σ. 7.  (2) ΕΕ αριθ. C 94 της 15. 4. 1985, σ. 131.  (3) ΕΕ αριθ. L 240 της 19. 9. 1977, σ. 35.  (4) ΕΕ αριθ. L 291 της 24. 10. 1983, σ. 1.   ΠΑΡΑΡΤΗΜΑ  Πρόταση της Διεθνούς Επιτροπής για την προστασία του Ρήνου από τη ρύπανση, η οποία αποβλέπει στη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, που υπεγράφη στη Βόνη στις 3 Δεκεμβρίου 1976  Η Διεθνής Επιτροπή για την προστασία του Ρήνου από τη ρύπανση,  αναφερόμενη στη σύμβαση σχετικά με την προστασία του Ρήνου από τη χημική ρύπανση, που υπεγράφη στη Βόννη στις 3 Δεκεμβρίου 1976,  εκτιμώντας ιδίως τα άρθρα 3, 4, 5 και 14 της εν λόγω σύμβασης,  προτείνει στα συμβαλλόμενα μέρη της σύμβασης τη συμπλήρωση του παραρτήματος IV της σύμβασης της 3ης Δεκεμβρίου 1976 με τον τρόπο που ακολουθεί όσον αφορά το κάδμιο:  1.2.3.4.5.6 //   //   //   //   //   //   // Ουσία ή ομάδα  ουσία  // Προέλευση  // Οριακή τιμή εκφραζόμενη σε  μέγιστη συγκέντρωση ουσίας  // Οριακή τιμή εκφραζόμενη σε  μέγιστη ποσότητα ουσίας  // Όριο της  προθεσμίας για  τις υπάρχουσες  απορρίψεις  // Παρατηρήσεις  //   //   //   //   //   //  // 1  // 2  // 3  // 4  // 5  // 6  //   //   //   //   //  //   //   //   //   //   //   //   // Κάδμιο  // 1. Εξαγωγή του ψευδαργύρου, εξευγενισμός του μολύβδου και του ψευδαργύρου, βιομηχανία των μη σιδηρούχων μετάλλων και του μεταλλικού καδμίου  // Σε μηνιαίο μέσο όρο 0,2 χιλιοστόγραμμα καδμίου ανά λίτρο λύματος  //   // 1. 1. 1989  // (1) (2) (3) (4)  //   //  //   //   //   //   //   //   // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,3 χιλιοστογράμμων καδμίου ανά λίτρο λύματος  //   // 1. 1. 1986  //   //   //   //   //   //   //   //   // 2. Παρασκευή ενώσεων καδμίου  // Σε μηνιαίο μέσο όρο 0,2 χιλιοστόγραμμα καδμίου ανά λίτρο λύματος  // (5)   // 1. 1. 1989  // (1) (2) (3)  //   //   //   //   //   //  //   //   // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιοστογράμμων καδμίου ανά λίτρο λύματος  // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιογράμμων καδμίου ανά τόνο καδμίου που χρησιμοποιείται στην παραγωγή  // 1. 1. 1986  //   //   //   //   //   //   //   //  // 3. Παρασκευή χρωστικών ουσιών  // Σε μηνιαίο μέσο όρο 0,2 χιλιοστόγραμμα καδμίου ανά λίτρο λύματος  // (5)   // 1. 1. 1989  // (1) (2) (3)  //   //   //   //   //   //  //   //   // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιοστογράμμων καδμίου ανά λίτρο λύματος  // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,3 χιλιογράμμων καδμίου ανά τόνο καδμίου που χρησιμοποιείται στην παραγωγή  // 1. 1. 1986  //   //   //   //   //   //   //   //  // 4. Παρασκευή σταθεροποιητών  // Σε μηνιαίο μέσο όρο 0,2 χιλιοστόγραμμα καδμίου ανά λίτρο λύματος  // (5)   // 1. 1. 1989  // (1) (2) (3)  //   //   //   //   //   //  //   //   // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιοστογράμμων καδμίου ανά λίτρο λύματος  // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιογράμμων καδμίου ανά τόνο καδμίου που χρησιμοποιείται στην παραγωγή  // 1. 1. 1986  //   //   //   //   //   //   //  //   //   //   //   //   //   // Ουσία ή ομάδα  ουσία  // Προέλευση  // Οριακή τιμή εκφραζόμενη σε  μέγιστη συγκέντρωση ουσίας  // Οριακή τιμή εκφραζόμενη σε  μέγιστη ποσότητα ουσίας  // Όριο της  προθεσμίας για  τις υπάρχουσες  απορρίψεις  // Παρατηρήσεις  //   //   //   //   //   //  // 1  // 2  // 3  // 4  // 5  // 6  //   //   //   //   //  //   //   // Κάδμιο  (συνέχεια)  // 5. Παραγωγή πρωτευουσών και δευτερευουσών συστοιχιών συσσώρευσης  // Σε μηνιαίο μέσο όρο 0,2 χιλιοστόγραμμα καδμίου ανά λίτρο λύματος  // (5)   // 1. 1. 1989  // (1) (2) (3)  //   //   //   //   //   //  //   //   // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιοστογράμμων καδμίου ανά λίτρο λύματος  // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 1,5 χιλιογράμμων καδμίου ανά τόνο καδμίου που χρησιμοποιείται στην παραγωγή  // 1. 1. 1986  //   //   //   //   //   //   //   //  // 6. Ηλεκτρολυτική επικάλυψη  // Σε μηνιαίο μέσο όρο 0,2 χιλιοστόγραμμα καδμίου ανά λίτρο λύματος  // (5)   // 1. 1. 1989  // (1) (2) (3) (6)  //   //   //   //   //  //   //   //   // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,5 χιλιοστογράμμων καδμίου ανά λίτρο λύματος  // Για τις υπάρχουσες απορρίψεις ισχύει σε μηνιαίο μέσο όρο η προσωρινή οριακή τιμή των 0,3 χιλιογράμμων καδμίου ανά τόνο καδμίου που χρησιμοποιείται στην παραγωγή  // 1. 1. 1986  //   //   //  //   //   //   //   //   // 7. Παραγωγή φωσφορικού οξέος ή/και φωσφορικών λιπασμάτων από φωσφορικά πετρώματα  //   //   //  // (1) (2) (3) (7)  //   //   //   //   //   //  Σε περίπτωση ανάγκης, προτείνονται, σε μεταγενέστερο στάδιο, από τη Διεθνή Επιτροπή οριακές τιμές για άλλες βιομηχανίες. Εν τω μεταξύ, οι κυβερνήσεις καθορίζουν αυτόνομα, σύμφωνα με τα άρθρα 3 και 4 της σύμβασης, πρότυπα αποβολής για το κάδμιο. Τα πρότυπα αυτά πρέπει να λαμβάνουν υπόψη τα καλύτερα διαθέσιμα τεχνικά μέσα, και οι τιμές που ορίζονται σ' αυτά δεν πρέπει να είναι λιγότερο αυστηρές από την πιο συγκρίσιμη οριακή τιμή που περιλαμβάνεται στον ανώτερο πίνακα.  Κατ' εφαρμογή των άρθρων 14 και 19 της σύμβασης, οι διατάξεις που περιέχονται στον ανωτέρω πίνακα τίθενται σε ισχύ μετά την ομόφωνη έγκριση από τα συμβαλλόμενα μέρη της σύμβασης.  Τα συμβαλλόμενα μέρη κοινοποιούν την έγκρισή τους στην κυβέρνηση της Ελβετικής Συνομοσπονδίας, που με τη σειρά της βεβαιώνει την παραλαβή των δηλώσεων αυτών.   (1) Οι οριακές τιμές που αναγράφονται στις προηγούμενες στήλες αναφέρονται στον προσδιορισμό του καδμίου που περιέχεται σε μη διηθημένο δείγμα. Εφαρμόζονται για το συνολικό κάδμιο από το σύνολο των λυμάτων που προκύπτουν από τις μεθόδους παραγωγής και προέρχονται από την τοποθεσία της εγκατάστασης παραγωγής.  Αν τα λύματα που περιέχουν κάδμιο υφίστανται κατεργασία εκτός της τοποθεσίας της εγκατάστασης παραγωγής σε εγκατάσταση που προορίζεται για την εξάλειψη του καδμίου, οι κυβερνήσεις μπορούν να επιτρέψουν την εφαρμογή των οριακών τιμών στο σημείο απόρριψης κατά την έξοδο από την εγκατάσταση εξάλειψης  (2) Οι ημερήσιες οριακές τιμές λαμβάνονται αν πολλαπλασιαστούν επί δύο οι μηνιαίες οριακές τιμές των προηγουμένων στηλών.  Όσον αφορά τις μεθόδους μετρήσεων, αναλύσεων και δειγματοληψίας, βλέπε τις συστάσεις της Διεθνούς Επιτροπής που έγιναν στις 20 Ιουνίου 1983 στο Λουξεμβούργο.  (3) Στις περιπτώσεις των βιομηχανικών τομέων για τους οποίους οι οριακές τιμές εκφράζονται σε μέγιστη συγκέντρωση και σε μέγιστη ποσότητα καδμίου, πρέπει να εφαρμόζονται και οι δύο. Εντούτοις, οι αρμόδιες αρχές είναι δυνατόν να χορηγήσουν άδειες με πρότυπα αποβολής που υπερβαίνουν την εφαρμόσιμη οριακή τιμή που εκφράζεται σε μέγιστη συγκέντρωση, εφόσον πληρούνται οι ακόλουθες δύο προϋποθέσεις:  - ο απορριπτόμενος όγκος λύματος είναι ισχυρά μειωμένος εξαιτίας ειδικών μέτρων για την εξοικονόμηση ύδατος, και  - τηρείται η οριακή τιμή που εκφράζεται σε μέγιστη ποσότητα καδμίου.  (4) Όσον αφορά το βιομηχανικό τομέα Ι για τον οποίο υπάρχουν μόνον οριακές τιμές σε μέγιστη συγκέντρωση, οι κυβερνήσεις, αποβλέποντας στη μελλοντική δημιουργία οριακών τιμών εκφραζομένων σε μέγιση ποσότητα, στον καθορισμό αυτών των οριακών τιμών και στην έναρξη ισχύος τους την 1η Ιανουαρίου 1989, διαβιβάζουν τουλάχιστον κάθε δύο έτη στη Διεθνή Επιτροπή δεδομένα σχετικά με τις μέσες μηνιαίες ποσότητες καδμίου ανά τόνο παραγομένου καδμίου, οι οποίες πράγματι απορρίπτονται από τους διαφόρους κλάδους του βιομηχανικού τομέα 1.  (5) Είναι, προς το παρόν, αδύνατον να καθοριστούν οριακές τιμές εκφραζόμενες σε μέγιστη ποσότητα. Η Διεθνής Επιτροπή θα προτείνει, κατά περίπτωση, τις τιμές αυτές όπως προβλέπεται στο άρθρο 5 της σύμβασης. Εφόσον η Διεθνής Επιτροπή δεν προτείνει οριακές τιμές, διατηρούνται οι εκφραζόμενες σε μέγιστη ποσότητα τιμές που πρέπει να τηρούνται από την 1η Ιανουαρίου 1986.  (6) Οι κυβερνήσεις είναι δυνατόν να τιμών έως την 1η Ιανουαρίου 1989, την εφαρμογή των οριακών τιμών για τις εγκαταστάσεις που δεν απορρίπτουν περισσότερα από 10 χιλιόγραμμα καδμίου το έτος και των οποίων το σύνολο των κάδων ηλεκτρολυτικής επικάλυψης αντιπροσωπεύει όγκο κατώτερο από 1,5 m3, εφόσον τεχνική ή διοικητική κατάσταση καθιστά αυτό το μέτρο απόλυτα αναγκαίο  (7) Η περιεκτικότητα σε κάδμιο των απορρίψεων από το βιομηχανικό τομέα 7 είναι δυνατόν να είναι μειωμένη σε μεγάλο βαθμό αν τα απόβλητα που περιέχουν κάδμιο έχουν εξαλειφθεί. Τα απόβλητα πρέπει να απομακρυνθούν από τα λύματα, στην περίπτωση που είναι δυνατή η αποθήκευση στο έδαφος ή η ανακύκλωση, με τέτοιο τρόπο ώστε να μην αυξάνεται ο κίνδυνος για το περιβάλλον. Εντούτοις, εξαιτίας τοπικών συνθηκών, δεν είναι μέχρι σήμερα δυνατή μια ανάλογη εξάλειψη σε όλες τις περιπτώσεις. Για το λόγο αυτό, οι τεχνικές μέθοδοι που είναι αποδεκτές από οικονομική άποψη και καθιστούν δυνατή τη συστηματική εξαγωγή του καδμίου από αυτές τις απορρίψεις δεν είναι πάντα εφαρμόσιμες στις περιπτώσεις αυτές. Για το βιομηχανικό τομέα 7 δεν έχει, λοιπόν, καθοριστεί καμία οριακή τιμή. Λαμβανομένων υπόψη των μεγάλων ποσοτήτων καδμίου που απορρίπτονται από το βιομηχανικό τομέα 7, η Διεθνής Επιτροπή θα επεξεργαστεί, το ταχύτερο δυνατόν μόλις υπάρξουν διαθέσιμες ανάλογες μέθοδοι, πρόταση σχετικά με τις οριακές τιμές γι' αυτόν το βιομηχανικό τομέα. Εν τω μεταξύ, οι κυβερνήσεις καθορίζουν αυτόνομα, σύμφωνα με τα άρθρα 3 και 4 της σύμβασης, πρότυπα αποβολής για το κάδμιο λαμβάνοντας υπόψη τις κατάλληλες δυνατότητες για την εξάλειψη των αποβλήτων που περιέχουν κάδμιο. Για τις νέες απορρίψεις απαιτείται η εξάλειψη των αποβλήτων από το λύματα.


title: Απόφαση (ΕΕ) 2016/381 του Συμβουλίου, της 14ης Μαρτίου 2016, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης των Παρισίων για τον έλεγχο των πλοίων από το κράτος του λιμένα

text:
               17.3.2016

               EL

               Επίσημη Εφημερίδα της Ευρωπαϊκής Ένωσης

               L 72/53

         ΑΠΌΦΑΣΗ (ΕΕ) 2016/381 ΤΟΥ ΣΥΜΒΟΥΛΊΟΥ
   της 14ης Μαρτίου 2016
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης των Παρισίων για τον έλεγχο των πλοίων από το κράτος του λιμένα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 και το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η ασφάλεια και η προστασία στη θάλασσα, η πρόληψη της ρύπανσης και οι συνθήκες διαβίωσης και εργασίας επί των πλοίων είναι δυνατόν να βελτιωθούν αισθητά μέσω της δραστικής μείωσης του αριθμού των μη ανταποκρινόμενων στα σχετικά πρότυπα πλοίων τα οποία πλέουν στα ύδατα που υπάγονται στη δικαιοδοσία των κρατών μελών, χάρη στην αυστηρή εφαρμογή των σχετικών συμβάσεων, διεθνών κωδίκων και ψηφισμάτων.

               (2)

               Την πρωταρχική ευθύνη για τον έλεγχο της συμμόρφωσης των πλοίων με τα διεθνή πρότυπα για την ασφάλεια, την προστασία, την πρόληψη της ρύπανσης και τις συνθήκες διαβίωσης και εργασίας επί των πλοίων φέρει το κράτος σημαίας, αλλά την ευθύνη για τη διατήρηση της κατάστασης του πλοίου και του εξοπλισμού του μετά την εμπεριστατωμένη επιθεώρηση, ώστε να συμμορφώνεται με τις απαιτήσεις των συμβάσεων που εφαρμόζονται στο πλοίο, φέρει η πλοιοκτήτρια εταιρεία. Έχουν παρατηρηθεί, ωστόσο, σοβαρές ελλείψεις όσον αφορά την εφαρμογή και την επιβολή αυτών των διεθνών προτύπων από ορισμένα κράτη της σημαίας.

               (3)

               Κατά συνέπεια, ως δεύτερη γραμμή άμυνας κατά της μη ανταποκρινόμενης στα σχετικά πρότυπα ναυτιλίας, ο έλεγχος της συμμόρφωσης με τα διεθνή πρότυπα για την ασφάλεια, την προστασία, την πρόληψη της ρύπανσης και τις συνθήκες διαβίωσης και εργασίας επί των πλοίων θα πρέπει επίσης να διασφαλίζεται από τα κράτη του λιμένα, μολονότι αναγνωρίζεται ότι η επιθεώρηση ελέγχου από το κράτος του λιμένα δεν αποτελεί εμπεριστατωμένη επιθεώρηση και ότι τα αντίστοιχα έντυπα επιθεώρησης δεν αποτελούν πιστοποιητικά αξιοπλοΐας. Με εναρμονισμένη προσέγγιση της αποτελεσματικής επιβολής των εν λόγω διεθνών προτύπων από τα παράκτια κράτη μέλη της Ένωσης στα πλοία που πλέουν στα ύδατα τα οποία υπάγονται στη δικαιοδοσία τους και χρησιμοποιούν τους λιμένες τους θα καταστεί δυνατόν να αποφεύγονται στρεβλώσεις του ανταγωνισμού.

               (4)

               Το καθεστώς της Ένωσης σχετικά με τον έλεγχο των πλοίων από το κράτος του λιμένα καθορίζεται στην οδηγία 2009/16/ΕΚ του Ευρωπαϊκού Κοινοβουλίου και του Συμβουλίου (1), με την οποία αναδιατυπώθηκε και ενισχύθηκε η προηγούμενη νομοθεσία της Ένωσης που ίσχυε στον εν λόγω τομέα από το 1995. Το καθεστώς της Ένωσης βασίζεται στην προϋπάρχουσα δομή του μνημονίου συνεννόησης των Παρισίων (ΜΣ των Παρισίων) για τον έλεγχο των πλοίων από το κράτος του λιμένα, που υπογράφηκε στο Παρίσι στις 26 Ιανουαρίου 1982.

               (5)

               Όσον αφορά τα κράτη μέλη της Ένωσης, η οδηγία 2009/16/ΕΚ εντάσσει στο πεδίο εφαρμογής του δικαίου της Ένωσης ορισμένες διαδικασίες, εργαλεία και δραστηριότητες του ΜΣ των Παρισίων. Δυνάμει της οδηγίας αυτής, ορισμένες αποφάσεις που λαμβάνονται από το κατάλληλο αρμόδιο όργανο του ΜΣ των Παρισίων καθίστανται δεσμευτικές για τα κράτη μέλη της Ένωσης.

               (6)

               Η επιτροπή ελέγχου των πλοίων από το κράτος του λιμένα του ΜΣ των Παρισίων συνέρχεται ετησίως και, κατά τη διάρκεια των εργασιών της, αποφασίζει σχετικά με ορισμένα θέματα που παράγουν έννομα αποτελέσματα.

               (7)

               Σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ), η θέση που πρέπει να ληφθεί εξ ονόματος της Ένωσης σε όργανο που έχει συσταθεί με συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, πρέπει να καθορίζεται με απόφαση του Συμβουλίου, μετά από πρόταση της Επιτροπής.

               (8)

               Δεδομένου ότι ο εσωτερικός κανονισμός λειτουργίας του ΜΣ των Παρισίων καθιστά δύσκολη την έγκαιρη θέσπιση θέσης που πρέπει να ληφθεί εξ ονόματος της Ένωσης σύμφωνα με το άρθρο 218 παράγραφος 9 της ΣΛΕΕ για κάθε ξεχωριστή συνεδρίαση της επιτροπής ελέγχου των πλοίων από το κράτος του λιμένα, ενδείκνυται στην περίπτωση αυτή να θεσπίζεται η εν λόγω θέση σε πολυετή βάση, να περιλαμβάνει δε κατευθυντήριες γραμμές και προσανατολισμούς, καθώς και ένα πλαίσιο για την εξειδίκευσή της σε ετήσια βάση. Ταυτόχρονα, τα θέματα συζήτησης κατά τις ξεχωριστές συνεδριάσεις της επιτροπής ελέγχου των πλοίων από το κράτος του λιμένα αφορούν στην πλειονότητά τους ζητήματα ελέγχου των πλοίων από το κράτος του λιμένα και καλύπτονται εν γένει από ενιαία νομική πράξη της Ένωσης, ήτοι την οδηγία 2009/16/ΕΚ. Λαμβανομένων υπόψη των ειδικών συνθηκών που ισχύουν στην περίπτωση του ΜΣ των Παρισίων, είναι επομένως δυνατόν να θεσπίζεται γενική θέση που πρέπει να ληφθεί εξ ονόματος της Ένωσης για αρκετές από τις εν λόγω συνεδριάσεις.

               (9)

               Η Ένωση δεν αποτελεί συμβαλλόμενο μέρος του ΜΣ των Παρισίων. Το Συμβούλιο πρέπει, επομένως, να εξουσιοδοτήσει τα κράτη μέλη να ενεργήσουν σύμφωνα με τη θέση που πρέπει να ληφθεί εξ ονόματος της Ένωσης και να εκφράσουν τη συναίνεσή τους να δεσμεύονται από τις αποφάσεις που λαμβάνονται από την επιτροπή ελέγχου των πλοίων από το κράτος του λιμένα.

               (10)

               Η ισχύουσα μέθοδος για την κατάρτιση του λευκού, του γκρίζου και του μαύρου καταλόγου των κρατών της σημαίας έχει αποδεδειγμένα δυσανάλογες και απροσδόκητες συνέπειες για τα κράτη της σημαίας με μικρούς στόλους. Ταυτόχρονα, η πρόοδος όσον αφορά την ανάπτυξη εναλλακτικής μεθόδου υπολογισμού υπήρξε αργή. Είναι, επομένως, σημαντικό να αναπτυχθεί ταχέως εναλλακτική και δίκαιη μέθοδος.

               (11)

               Οι συζητήσεις τεχνικού χαρακτήρα και η συνεργασία με τρίτες χώρες μέλη του ΜΣ των Παρισίων στο πλαίσιο της επιτροπής ελέγχου των πλοίων από το κράτος του λιμένα έχουν εξαιρετική σημασία για τη διασφάλιση της αποτελεσματικότητας και της ομαλής λειτουργίας του ΜΣ των Παρισίων.

               (12)

               Η παρούσα απόφαση θα πρέπει να καλύπτει την περίοδο από το 2016 έως το 2019,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της ετήσιας συνεδρίασης της επιτροπής ελέγχου των πλοίων από το κράτος του λιμένα του ΜΣ των Παρισίων, όταν το εν λόγω όργανο καλείται να θεσπίσει αποφάσεις που παράγουν έννομα αποτελέσματα, παρατίθεται στο παράρτημα I.
   Άρθρο 2
   Η σε ετήσια βάση εξειδίκευση της θέσης που πρέπει να ληφθεί εξ ονόματος της Ένωσης στο πλαίσιο της ετήσιας συνεδρίασης της επιτροπής ελέγχου των πλοίων από το κράτος του λιμένα του ΜΣ των Παρισίων διεξάγεται σύμφωνα με το παράρτημα II.
   Άρθρο 3
   Τα κράτη μέλη που δεσμεύονται από το ΜΣ των Παρισίων, ενεργώντας από κοινού προς το συμφέρον της Ένωσης, ενεργούν σύμφωνα με τη θέση που πρέπει να ληφθεί εξ ονόματος της Ένωσης κατά τα οριζόμενα στο άρθρο 1.
   Άρθρο 4
   Η παρούσα απόφαση αρχίζει να ισχύει την 1η Απριλίου 2016.
   Λήγει στις 31 Δεκεμβρίου 2019.

      Βρυξέλλες, 14 Μαρτίου 2016.

            Για το Συμβούλιο

            Ο Πρόεδρος

         M.H.P. VAN DAM

      (1)  Οδηγία 2009/16/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τον έλεγχο των πλοίων από το κράτος λιμένα (ΕΕ L 131 της 28.5.2009, σ. 57).

      ΠΑΡΑΡΤΗΜΑ I

         ΘΕΣΗ ΠΟΥ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΈΝΩΣΗΣ ΣΤΗΝ ΕΠΙΤΡΟΠΗ ΕΛΕΓΧΟΥ ΤΩΝ ΠΛΟΙΩΝ ΑΠΟ ΤΟ ΚΡΑΤΟΣ ΤΟΥ ΛΙΜΕΝΑ ΤΟΥ ΜΝΗΜΟΝΙΟΥ ΣΥΝΕΝΝΟΗΣΗΣ ΤΩΝ ΠΑΡΙΣΙΩΝ ΓΙΑ ΤΟΝ ΕΛΕΓΧΟ ΤΩΝ ΠΛΟΙΩΝ ΑΠΟ ΤΟ ΚΡΑΤΟΣ ΤΟΥ ΛΙΜΕΝΑ

         Κατευθυντήριες αρχές

      Στο πλαίσιο της επιτροπής ελέγχου των πλοίων από το κράτος του λιμένα του ΜΣ των Παρισίων, τα κράτη μέλη που δεσμεύονται από το ΜΣ των Παρισίων, ενεργώντας από κοινού προς το συμφέρον της Ένωσης:

                  α)

                  ενεργούν σύμφωνα με τους στόχους τους οποίους θέτει η οδηγία 2009/16/ΕΚ, ιδίως για τη βελτίωση της ασφάλειας και της προστασίας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων, με δραστική μείωση του αριθμού των πλοίων που δεν ανταποκρίνονται στα πρότυπα χάρη στην αυστηρή εφαρμογή των σχετικών συμβάσεων, διεθνών κωδίκων και ψηφισμάτων·

                  β)

                  προωθούν την εφαρμογή εναρμονισμένης προσέγγισης από τα μέλη του ΜΣ των Παρισίων για την αποτελεσματική επιβολή των διεθνών προτύπων στα πλοία που πλέουν στα ύδατα τα οποία υπάγονται στη δικαιοδοσία τους και χρησιμοποιούν τους λιμένες τους·

                  γ)

                  συνεργάζονται στο πλαίσιο του ΜΣ των Παρισίων με στόχο την καθιέρωση προγράμματος πλήρους επιθεώρησης και τη δίκαιη κατανομή του φόρτου επιθεωρήσεων, ιδίως εγκρίνοντας την ετήσια υποχρέωση επιθεωρήσεων που καθορίζεται με τη συμφωνηθείσα μεθοδολογία που προβλέπεται στο παράρτημα 11 του ΜΣ των Παρισίων·

                  δ)

                  επιδιώκουν στο πλαίσιο του ΜΣ των Παρισίων να διατηρήσουν τις κατάλληλες αρμόδιες αρχές στις οποίες παραχωρείται, για παράδειγμα με διαδικασία προσλήψεων, ο αναγκαίος αριθμός υπαλλήλων, ιδίως επιθεωρητών με κατάλληλα προσόντα, για την επιθεώρηση πλοίων·

                  ε)

                  διασφαλίζουν ότι τα μέτρα που εγκρίνονται στο πλαίσιο του ΜΣ των Παρισίων είναι σύμφωνα με το διεθνές δίκαιο και, ιδίως, με τις σχετικές συμβάσεις, τους διεθνείς κώδικες και τα ψηφίσματα σχετικά με την ασφάλεια και την προστασία στη θάλασσα, την πρόληψη της ρύπανσης και τις συνθήκες διαβίωσης και εργασίας επί των πλοίων·

                  στ)

                  προωθούν την ανάπτυξη κοινών προσεγγίσεων με άλλους οργανισμούς που διενεργούν τον έλεγχο των πλοίων από το κράτος του λιμένα·

                  ζ)

                  εξασφαλίζουν τη συνοχή με λοιπές πολιτικές της Ένωσης, ιδίως στους τομείς των εξωτερικών σχέσεων, της ασφάλειας, του περιβάλλοντος, και σε άλλους τομείς.

         Προσανατολισμοί

      Τα κράτη μέλη που δεσμεύονται από το ΜΣ των Παρισίων, ενεργώντας από κοινού προς το συμφέρον της Ένωσης, επιδιώκουν να στηρίξουν τις ακόλουθες δράσεις του ΜΣ των Παρισίων:

                  A.

                  προκειμένου να εξασφαλιστεί η ομαλή και συνεχής λειτουργία του καθεστώτος της Ένωσης για τον έλεγχο των πλοίων από το κράτος του λιμένα σύμφωνα με την οδηγία 2009/16/ΕΚ, εγκρίνονται:

                              1.

                              τα ακόλουθα στοιχεία της κατηγορίας κινδύνου πλοίων που χρησιμοποιούνται για την επιλογή των σκαφών προς επιθεώρηση:

                                          α)

                                          ο λευκός, ο γκρίζος και ο μαύρος κατάλογος κρατών σημαίας σύμφωνα με τον μαθηματικό τύπο που καταρτίστηκε από το ΜΣ των Παρισίων και παρατίθεται στο παράρτημα του κανονισμού (ΕΕ) αριθ. 801/2010 της Επιτροπής (1)·

                                          β)

                                          ο κατάλογος επιδόσεων των αναγνωρισμένων οργανισμών, σύμφωνα με τη μεθοδολογία που εγκρίθηκε από την επιτροπή ελέγχου των πλοίων από το κράτος του λιμένα κατά την 37η συνεδρίασή της τον Μάιο του 2004 (σημείο 4.5.2 της ημερήσιας διάταξης)·

                                          γ)

                                          ο δείκτης ελλείψεων και ο δείκτης κράτησης των πλοίων στον μαθηματικό τύπο για τον καθορισμό των επιδόσεων εταιρείας με βάση το παράρτημα του κανονισμού (ΕΕ) αριθ. 802/2010 της Επιτροπής (2).

                              2.

                              τροποποιήσεις ή επικαιροποιήσεις των διαδικασιών και των κατευθυντήριων γραμμών του ΜΣ των Παρισίων που παράγουν έννομα αποτελέσματα και συνάδουν με τους στόχους που θέτει η οδηγία 2009/16/ΕΚ, ιδίως όσον αφορά τη βελτίωση της ασφάλειας και της προστασίας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων·

                  B.

                  την ανάπτυξη το συντομότερο δυνατόν εναλλακτικής και δίκαιης μεθόδου για την κατάρτιση του λευκού, του γκρίζου και του μαύρου καταλόγου των κρατών της σημαίας, ανεξάρτητα από το μέγεθος του στόλου.

         (1)  Κανονισμός (ΕΕ) αριθ. 801/2010 της Επιτροπής, της 13ης Σεπτεμβρίου 2010, σχετικά με την εφαρμογή του άρθρου 10 παράγραφος 3 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τα κριτήρια του κράτους της σημαίας (ΕΕ L 241 της 14.9.2010, σ. 1).

         (2)  Κανονισμός (ΕΕ) αριθ. 802/2010 της Επιτροπής, της 13ης Σεπτεμβρίου 2010, σχετικά με την εφαρμογή του άρθρου 10 παράγραφος 3 και του άρθρου 27 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τις επιδόσεις των εταιρειών (ΕΕ L 241 της 14.9.2010, σ. 4).

      ΠΑΡΑΡΤΗΜΑ II

         ΕΞΕΙΔΙΚΕΥΣΗ ΣΕ ΕΤΗΣΙΑ ΒΑΣΗ ΤΗΣ ΘΕΣΗΣ ΠΟΥ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΈΝΩΣΗΣ ΣΤΗΝ ΕΠΙΤΡΟΠΗ ΕΛΕΓΧΟΥ ΤΩΝ ΠΛΟΙΩΝ ΑΠΟ ΤΟ ΚΡΑΤΟΣ ΤΟΥ ΛΙΜΕΝΑ ΤΟΥ ΜΝΗΜΟΝΙΟΥ ΣΥΝΕΝΝΟΗΣΗΣ ΤΩΝ ΠΑΡΙΣΙΩΝ ΓΙΑ ΤΟΝ ΕΛΕΓΧΟ ΤΩΝ ΠΛΟΙΩΝ ΑΠΟ ΤΟ ΚΡΑΤΟΣ ΤΟΥ ΛΙΜΕΝΑ

      Πριν από κάθε ετήσια συνεδρίαση της επιτροπής ελέγχου των πλοίων από το κράτος του λιμένα του ΜΣ των Παρισίων, γίνονται οι απαραίτητες ενέργειες ώστε στη θέση που θα διατυπωθεί εξ ονόματος της Ένωσης να λαμβάνονται υπόψη όλες οι σχετικές πληροφορίες που διαβιβάζονται στην Ευρωπαϊκή Επιτροπή, καθώς και κάθε έγγραφο που θα συζητηθεί και εμπίπτει στην αρμοδιότητα της Ένωσης, σύμφωνα με τις κατευθυντήριες αρχές και τους προσανατολισμούς που παρατίθενται στο παράρτημα I.
      Προς τον σκοπό αυτόν και βάσει των εν λόγω πληροφοριών, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά όργανά του, εγκαίρως πριν από τη συνεδρίαση της επιτροπής ελέγχου των πλοίων από το κράτος του λιμένα, προπαρασκευαστικό έγγραφο στο οποίο εκτίθενται λεπτομερώς τα συγκεκριμένα στοιχεία της προβλεπόμενης θέσης της Ένωσης, προς εξέταση και έγκριση.


title: 2009/805/ΕΚ: Απόφαση του Συμβουλίου, της 19ης Οκτωβρίου 2009 , για τη σύναψη της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για την τροποποίηση του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων

text:
               4.11.2009

               EL

               Επίσημη Εφημερίδα της Ευρωπαϊκής Ένωσης

               L 288/22

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 19ης Οκτωβρίου 2009
   για τη σύναψη της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για την τροποποίηση του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων
   (2009/805/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 37, 133 και το άρθρο 152 παράγραφος 4 στοιχείο β), σε συνδυασμό με το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύτηκε, εξ ονόματος της Κοινότητας, συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την τροποποίηση του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων.

               (2)

               Η συμφωνία, καθώς και η τελική πράξη, υπογράφηκε εξ ονόματος της Κοινότητας στις 23 Δεκεμβρίου 2008, υπό την επιφύλαξη της σύναψής της, σύμφωνα με την απόφαση 2008/979/ΕΚ του Συμβουλίου (1).

               (3)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την τροποποίηση του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (2), καθώς και η συνημμένη στην τελική πράξη δήλωση.
   Άρθρο 2
   Ο πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που προβλέπει το άρθρο 2 της συμφωνίας (3).
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 19 Οκτωβρίου 2009.

            Για το Συμβούλιο

            Ο Πρόεδρος

         E. ERLANDSSON

      (1)  ΕΕ L 352 της 31.12.2008, σ. 23.

      (2)  ΕΕ L 352 της 31.12.2008, σ. 24.

      (3)  Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης μερίμνη της Γενικής Γραμματείας του Συμβουλίου.


title: Απόφαση της Εποπτεύουσας Αρχής της ΕΖΕΣ αριθ. 02/10/COL, της 5ης Ιανουαρίου 2010 , σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία που ακυρώνει την απόφαση της Εποπτεύουσας Αρχής της ΕΖΕΣ αριθ. 302/08/COL της 21ης Μαΐου 2008

text:
               24.6.2010

               EL

               Επίσημη Εφημερίδα της Ευρωπαϊκής Ένωσης

               L 157/16

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 02/10/COL
   της 5ης Ιανουαρίου 2010
   σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία που ακυρώνει την απόφαση της Εποπτεύουσας Αρχής της ΕΖΕΣ αριθ. 302/08/COL της 21ης Μαΐου 2008
   Η ΕΠΟΠΤΕΥΟΥΣΑ ΑΡΧΗ ΕΖΕΣ
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 και το πρωτόκολλο 1,
   τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1,
   την πράξη που αναφέρεται στο σημείο 4.1.5α του κεφαλαίου Ι του παραρτήματος Ι της συμφωνίας ΕΟΧ,
   Οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1),
   όπως τροποποιήθηκε με το πρωτόκολλο 1 της συμφωνίας ΕΟΧ, και ιδίως το άρθρο 50 της πράξης αυτής,
   Εκτιμώντας τα ακόλουθα:
   Η Νορβηγία, με επιστολή της 3ης Μαΐου 1994, υπέβαλε τα κατάλληλα δικαιολογητικά για τη χορήγηση του καθεστώτος εγκεκριμένης ζώνης για το έδαφός της αναφορικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθώς και τις εθνικές διατάξεις που εγγυώνται την τήρηση των κανόνων σχετικά με τη διατήρηση της έγκρισης.
   Η Νορβηγία, με την απόφαση της Αρχής αριθ. 71/94/COL, αναγνωρίστηκε ως εγκεκριμένη ηπειρωτική και παράκτια ζώνη ιχθυοκαλλιέργειας όσον αφορά τη ΛΑΝ και την ΙΑΣ. Μετά την κοινοποίηση της εμφάνισης ΙΑΣ στην επαρχία Møre og Romsdal της Νορβηγίας, στις 26 Νοεμβρίου 2007, η απόφαση αριθ. 71/94/COL, με την οποία καθορίστηκε ότι οι περιοχές της Νορβηγίας που αναφέρονται στο παράρτημα αυτής της απόφασης αναγνωρίστηκαν ως εγκεκριμένες ηπειρωτικές και παράκτιες ζώνες ιχθυοκαλλιέργειας όσον αφορά τη ΛΑΝ και την ΙΑΣ, όπως τροποποιήθηκε τελευταία με την απόφαση της Εποπτεύουσας Αρχής της ΕΖΕΣ αριθ. 244/02/COL της, καταργήθηκε με την απόφαση αριθ. 302/08/COL.
   Στις 11 Ιουλίου 2008, επιβεβαιώθηκε η εκδήλωση εστίας ΙΑΣ στην παράκτια ζώνη του Storfjorden στη Νορβηγία. Η αρμόδια αρχή της Νορβηγίας ενημέρωσε την Αρχή σχετικά με τα μέτρα που ελήφθησαν για την εξάλειψη της ασθένειας και την πρόληψη της εξάπλωσής της.
   Η Αρχή αξιολόγησε τις πληροφορίες που της υποβλήθηκαν από την αρμόδια αρχή της Νορβηγίας και, σε αυτό το στάδιο, τα μέτρα που ελήφθησαν κρίνονται ως κατάλληλα. Επίσης, η Αρχή συζήτησε το θέμα με την Ευρωπαϊκή Επιτροπή και δεν επήλθαν αλλαγές στη Νορβηγία όσον αφορά τη ΛΑΝ.
   Κατά τη γνώμη της Αρχής η Νορβηγία, με εξαίρεση τις περιοχές που αναφέρονται στο παράρτημα, πρέπει να συνεχίσει να αναγνωρίζεται ως εγκεκριμένη ηπειρωτική και παράκτια ζώνη ιχθυοκαλλιέργειας όσον αφορά τις νόσους ΛΑΝ και ΙΑΣ.
   Τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ η οποία επικουρεί την Εποπτεύουσα Αρχή της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Νορβηγία, με εξαίρεση τις περιοχές που αναφέρονται στο παράρτημα, αναγνωρίζεται ως εγκεκριμένη ηπειρωτική και παράκτια ζώνη ιχθυοκαλλιέργειας όσον αφορά τη ΛΑΝ και την ΙΑΣ.
   Άρθρο 2
   Η απόφαση της Εποπτεύουσας Αρχής της ΕΖΕΣ αριθ. 302/08/COL, της 21ης Μαΐου 2008, σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία καταργείται.
   Άρθρο 3
   Η παρούσα απόφαση αρχίζει να ισχύει στις 5 Ιανουαρίου 2010.
   Άρθρο 4
   Η παρούσα απόφαση απευθύνεται στο Βασίλειο της Νορβηγίας.
   Άρθρο 5
   Το κείμενο στην αγγλική γλώσσα είναι το μόνο αυθεντικό.

      Βρυξέλλες, 5 Ιανουαρίου 2010.

            Για την Εποπτεύουσα Αρχή της ΕΖΕΣ

         Kurt JÄGER

            Μέλος

         Xavier LEWIS

            Διευθυντής

      (1)  ΕΕ L 328 της 24.11.2006, σ. 14.

      ΠΑΡΑΡΤΗΜΑ
      ΛΑΝ
      Η Νορβηγία, με εξαίρεση τη νορβηγική περιοχή των λεκανών απορροής Grense Jacobselv και του ποταμού Pasvik, καθώς και τους μεταξύ τους ποταμούς και την όμορη παράκτια περιοχή.
      ΙΑΣ
      Η Νορβηγία, με εξαίρεση:

                  1)

                  τη νορβηγική περιοχή των λεκανών απορροής Grense Jacobselv και του ποταμού Pasvik, καθώς και τους μεταξύ τους ποταμούς και την όμορη παράκτια περιοχή.

                  2)

                  την παράκτια ζώνη του Storfjorden (στους δήμους Ørskog, Sykkylven, Stordal, Stranda και Norddal) που οριοθετείται δυτικά από γραμμή μεταξύ του Røneset στον δήμο Sykkylven και του Giljeneset στον δήμο Ørskog. Εξαιρείται το τμήμα ολόκληρου του φιορδ ανατολικά της γραμμής, που περιλαμβάνει την παλιρροιακή γραμμή, τις εκμεταλλεύσεις υδατοκαλλιέργειας στην ξηρά οι οποίες χρησιμοποιούν θαλασσινό νερό στην παραγωγή καθώς και τις βάσεις στην ξηρά και τις προβλήτες των εκμεταλλεύσεων υδατοκαλλιέργειας στο φιορδ. Επίσης δεν αναγνωρίζονται ως εγκεκριμένη ζώνη οι περιοχές των λεκανών απορροής των οποίων οι εκβολές ευρίσκονται στην περιοχή περιστολής και όπου σημειώνεται μετανάστευση προς τα άνω ανάδρομων ψαριών, καθώς και κάθε εγκατάσταση καλλιέργειας στο ανάδρομο τμήμα της λεκάνης απορροής.


title: 82/321/EOK: Απόφαση τού Ευρωπαϊκού Κοινοβουλίου τής 20ής Απριλίου 1982 περί χορηγήσεως απαλλαγής πρός τό Διοικητικό Συμβούλιο τού Ευρωπαϊκού Κέντρου Αναπτύξεως τής Επαγγελματικής Καταρτίσεως όσον αφορά τήν εκτέλεση τού προϋπολογισμού του γιά τό οικονομικό έτος 1980

text:
24 . 5 . 82                        Επίσημη Εφημερίδα των Ευρωπαϊκών Κοινοτήτων                        'Αριθ. L 144/ 1
                                                             I
                              (Πράξεις, γιά τήν ισχύ τών οποίων δέν άπαιτεϊται δημοσίευση)
                                  ΕΥΡΩΠΑΪΚΟ ΚΟΙΝΟΒΟΥΛΙΟ
                                     ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                                 της 20ής 'Απριλίου 1982
            περί χορηγήσεως απαλλαγής πρός τό Διοικητικό Συμβούλιο του Ευρωπαϊκού Κέντρου
            'Αναπτύξεως τής Επαγγελματικής Καταρτίσεως δσον άφορα τήν εκτέλεση τοΰ προϋπολογι
                                          σμού του γιά τό οικονομικό έτος 1980
                                                      (82/ 321 / ΕΟΚ)
            ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ,
            — έχοντας ύπόψη τή συνθήκη περί ιδρύσεως τής Ευρωπαϊκής Οικονομικής Κοινότητος, καί
                ιδίως τό άρθρο 206β ,
            — έχοντας ύπόψη τούς λογαριασμούς έσόδων καί έξόδων τοΟ Ευρωπαϊκού Κέντρου 'Ανα
                πτύξεως τής 'Επαγγελματικής Καταρτίσεως γιά τό οικονομικό έτος 1980,
            — έχοντας ύπόψη τήν εκθεση τοΰ Ελεγκτικού Συνεδρίου έπί τών λογαριασμών τοΰ 1980
                (έγγρ . 1-933 /81 ),
            — έχοντας ύπόψη τήν εκθεση τής 'Επιτροπής Έλεγχου τοΰ Προϋπολογισμού (εγγρ . 1-32/
                82),
            1 . Σημειώνει τά ακόλουθα στοιχεία τών λογαριασμών τοΰ Εύρωπαϊκοΰ Κέντρου 'Αναπτύ
            ξεως τής 'Επαγγελματικής Καταρτίσεως γιά τό οικονομικό ετος 1980 :
                                                   Οικονομικό έτος 1980
                                                                                ΕΛΜ
            A. ΕΙΣΠΡΑΞΕΙ ! (σύνολο)                                                        2 790 808,11
                1 . Επιδότηση άπο την 'Επιτροπή                                            2 767 589,88
                2 . Τραπεζικοί τοκοι                                                          10 231,80
                3 . " Αλλες εισπράξεις                                                        12 986,43
            B. ΕΞΟΔΑ
                 1.  Όριστικές πιστώσεις προϋπολογισμού                                    3 515 000,00
                2.   ' Υποχρεώσεις                                                         2 790 808,11
                3.   ' Αχρησιμοποίητες πιστώσεις ( 1-2)                                      724 191,89
                4.   Πληρωμές                                                              2 395 142,25
                5.   Πιστώσεις εκ μεταφοράς                                                  734 072,23
                6 . Πληρωμές άπό πιστώσεις έκ μεταφοράς                                      623 861,24
                7 . Πιστώσεις έκ μεταφοράς πού άκυρώθηκαν (5-6)                              110 210,99
                8 . Πιστώσεις πού μεταφέρονται                                               395 665,86
                9 . Πιστώσεις πού άκυρώθηκαν ( 1-4-8)                                        724 191,89
 ---pagebreak--- 'Αριθ . L 144/2                 Επίσημη Εφημερίδα των Ευρωπαϊκών Κοινοτήτων                        24 . 5 . 82
             2 . Χορηγεί απαλλαγή πρός τό Διοικητικό Συμβούλιο του Ευρωπαϊκού Κέντρου 'Αναπτύξεως
             της Επαγγελματικής Καταρτίσεως, βάσει της έκθέσεως του Ελεγκτικού Συνεδρίου , όσον
             άφορα τούς λογαριασμούς τοΰ οικονομικού έτους 1980.
             3 . Εφιστά τήν προσοχή στό ψήφισμα του πού περιέχει τίς παρατηρήσεις πού συνοδεύουν
             τήν παρούσα άπόφαση περί χορηγήσεως απαλλαγής , καί ζητεί από τήν ' Επιτροπή νά του
             ύποβάλει εκθεση περί των μέτρων πού ελήφθησαν μετά άπό αυτές τίς παρατηρήσεις .
             4 . 'Αναθέτει στόν Πρόεδρο του νά κοινοποιήσει τήν παρούσα άπόφαση καί τίς συνημμένες
             παρατηρήσεις πρός τό Διοικητικό Συμβούλιο τοϋ Εύρωπαϊκοϋ Κέντρου 'Αναπτύξεως της
             Επαγγελματικής Καταρτίσεως, τό Συμβούλιο, τήν Επιτροπή καί τό 'Ελεγκτικό Συνέδριο,
             καί νά φροντίσει γιά τή δημοσίευσή τους στήν Επίσημη Εφημερίδα τών Ευρωπαϊκών
             Κοινοτήτων (σειρά L).
             "Εγινε στό Στρασβούργο, στίς 20 'Απριλίου 1982.
                         Ό Γενικός Γοαμματεας                           Ό Πρόεδρος
                               H. -J ΟΡΙΤΖ                              P. DANKERT


title: Απόφαση (ΕΕ) 2016/1581 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/387

         ΑΠΌΦΑΣΗ (ΕΕ) 2016/1581 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0080/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 912/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για τη σύσταση Οργανισμού του Ευρωπαϊκού GNSS, την ακύρωση του κανονισμού (ΕΚ) αριθ. 1321/2004 σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης και την τροποποίηση του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου (4), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0112/2016),

               1.

               διαπιστώνει ότι οι οριστικοί ετήσιοι λογαριασμοί του Οργανισμού του Ευρωπαϊκού GNSS αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Οργανισμού του Ευρωπαϊκού GNSS, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 353.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 276 της 20.10.2010, σ. 11.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2014/39/ΕΕ: Απόφαση της Επιτροπής, της 27ης Ιανουαρίου 2014 , που επιβεβαιώνει τη συμμετοχή της Ελλάδας σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό

text:
               28.1.2014

               EL

               Επίσημη Εφημερίδα της Ευρωπαϊκής Ένωσης

               L 23/41

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Ιανουαρίου 2014
   που επιβεβαιώνει τη συμμετοχή της Ελλάδας σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό
   (2014/39/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 328 παράγραφος 1 και το άρθρο 331 παράγραφος 1,
   Έχοντας υπόψη την απόφαση 2010/405/ΕΕ του Συμβουλίου, της 12ης Ιουλίου 2010, για την έγκριση ενισχυμένης συνεργασίας στον τομέα του δικαίου που είναι εφαρμοστέο στο διαζύγιο και τον δικαστικό χωρισμό (1),
   Έχοντας υπόψη τον κανονισμό (ΕΕ) αριθ. 1259/2010 του Συμβουλίου, της 20ής Δεκεμβρίου 2010, για τη θέσπιση ενισχυμένης συνεργασίας στον τομέα του δικαίου που είναι εφαρμοστέο στο διαζύγιο και τον δικαστικό χωρισμό (2),
   Έχοντας υπόψη την κοινοποίηση που υπέβαλε η Ελλάδα για την πρόθεσή της να συμμετάσχει σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό,
   Εκτιμώντας τα ακόλουθα:

               (1)

               Στις 12 Ιουλίου 2010, το Συμβούλιο αποφάσισε να εγκρίνει την ενισχυμένη συνεργασία μεταξύ Βελγίου, Βουλγαρίας, Γερμανίας, Ισπανίας, Γαλλίας, Ιταλίας, Λετονίας, Λουξεμβούργου, Ουγγαρίας, Μάλτας, Αυστρίας, Πορτογαλίας, Ρουμανίας, και Σλοβενίας στον τομέα του δικαίου που είναι εφαρμοστέο στο διαζύγιο και τον δικαστικό χωρισμό.

               (2)

               Στις 20 Δεκεμβρίου 2010, το Συμβούλιο εξέδωσε τον κανονισμό (ΕΕ) αριθ. 1259/2010 για τη θέσπιση ενισχυμένης συνεργασίας στον τομέα του δικαίου που είναι εφαρμοστέο στο διαζύγιο και τον δικαστικό χωρισμό.

               (3)

               Το Συμβούλιο εξέδωσε στις 21 Νοεμβρίου 2012 την απόφαση 2012/714/ΕΕ για την έγκριση ενισχυμένης συνεργασίας στον τομέα του δικαίου που είναι εφαρμοστέο στο διαζύγιο και τον δικαστικό χωρισμό (3).

               (4)

               Η Ελλάδα κοινοποίησε την πρόθεσή της να συμμετάσχει σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό, με επιστολή της 14ης Οκτωβρίου 2013, η οποία πρωτοκολλήθηκε από την Επιτροπή στις 15 Οκτωβρίου 2013.

               (5)

               Η Επιτροπή επισημαίνει ότι ούτε η απόφαση 2010/405/ΕΕ ούτε ο κανονισμός (ΕΕ) αριθ. 1259/2010 δεν προσδιορίζουν συγκεκριμένους όρους συμμετοχής σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό και ότι η συμμετοχή της Ελλάδας θα πρέπει να ενισχύσει τα οφέλη αυτής της ενισχυμένης συνεργασίας.

               (6)

               Η συμμετοχή της Ελλάδας σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό θα πρέπει, συνεπώς, να επιβεβαιωθεί.

               (7)

               Η Επιτροπή θα πρέπει να θεσπίσει μεταβατικά μέτρα για την Ελλάδα αναγκαία για την εφαρμογή του κανονισμού (ΕΕ) αριθ. 1259/2010.

               (8)

               Ο κανονισμός (ΕΕ) αριθ. 1259/2010 θα πρέπει να αρχίσει να ισχύει στην Ελλάδα από την επομένη της δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συμμετοχή της Ελλάδας σε ενισχυμένη συνεργασία
   1.   Επιβεβαιώνεται η συμμετοχή της Ελλάδας σε ενισχυμένη συνεργασία στον τομέα του δικαίου που είναι εφαρμοστέο στο διαζύγιο και τον δικαστικό χωρισμό η οποία έχει εγκριθεί με την απόφαση 2010/405/ΕΕ.
   2.   Ο κανονισμός (ΕΕ) αριθ. 1259/2010 εφαρμόζεται στην Ελλάδα σύμφωνα με την παρούσα απόφαση.
   Άρθρο 2
   Πληροφορίες που πρέπει να παράσχει η Ελλάδα
   Έως τις 29 Οκτωβρίου 2014 η Ελλάδα ανακοινώνει στην Επιτροπή τις εθνικές διατάξεις, εάν υπάρχουν, σχετικά με:

               α)

               τις τυπικές προϋποθέσεις που ισχύουν για τις συμφωνίες με αντικείμενο την επιλογή του εφαρμοστέου δικαίου σύμφωνα με το άρθρο 7 παράγραφοι 2 έως 4 του κανονισμού (ΕΕ) αριθ. 1259/2010· και

               β)

               τη δυνατότητα προσδιορισμού του εφαρμοστέου δικαίου σύμφωνα με το άρθρο 5 παράγραφος 3 του κανονισμού (ΕΕ) αριθ. 1259/2010.

         Άρθρο 3
   Μεταβατικές διατάξεις για την Ελλάδα
   1.   Ο κανονισμός (ΕΕ) αριθ. 1259/2010 εφαρμόζεται στην Ελλάδα μόνο όσον αφορά αγωγές οι οποίες υποβάλλονται και στις συμφωνίες κατά την έννοια του άρθρου 5 του κανονισμού (ΕΕ) αριθ. 1259/2010 που συνάπτονται από τις 29 Ιουλίου 2015.
   Ωστόσο, εφαρμόζεται επίσης στην Ελλάδα συμφωνία με αντικείμενο την επιλογή του εφαρμοστέου δικαίου η οποία έχει συναφθεί πριν από τις 29 Ιουλίου 2015, υπό την προϋπόθεση ότι συνάδει με τα άρθρα 6 και 7 του κανονισμού (ΕΕ) αριθ. 1259/2010.
   2.   Ο κανονισμός (ΕΕ) αριθ. 1259/2010 εφαρμόζεται στην Ελλάδα με την επιφύλαξη των συμφωνιών με αντικείμενο την επιλογή του εφαρμοστέου δικαίου οι οποίες έχουν συναφθεί σύμφωνα με το δίκαιο του συμμετέχοντος κράτους μέλους του οποίου δικαστήριο έχει επιληφθεί πριν από τις 29 Ιουλίου 2015.
   Άρθρο 4
   Έναρξη ισχύος και ημερομηνία εφαρμογής του κανονισμού (ΕΕ) αριθ. 1259/2010 στην Ελλάδα
   Ο κανονισμός (ΕΕ) αριθ. 1259/2010 αρχίζει να ισχύει στην Ελλάδα από την επομένη της δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   Ο κανονισμός (ΕΕ) αριθ. 1259/2010 αρχίζει να εφαρμόζεται στην Ελλάδα από τις 29 Ιουλίου 2015.
   Άρθρο 5
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Ιανουαρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 189 της 22.7.2010, σ. 12.

      (2)  ΕΕ L 343 της 29.12.2010, σ. 10.

      (3)  ΕΕ L 323 της 22.11.2012, σ. 18.


title: Απόφαση 2012/330/ΚΕΠΠΑ του Συμβουλίου, της 25ης Ιουνίου 2012 , για την τροποποίηση της απόφασης 2011/426/ΚΕΠΠΑ σχετικά με τον διορισμό του Ειδικού Εντεταλμένου της Ευρωπαϊκής Ένωσης στη Βοσνία-Ερζεγοβίνη

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/66

         ΑΠΌΦΑΣΗ 2012/330/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για την τροποποίηση της απόφασης 2011/426/ΚΕΠΠΑ σχετικά με τον διορισμό του Ειδικού Εντεταλμένου της Ευρωπαϊκής Ένωσης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιουλίου 2011, το Συμβούλιο εξέδωσε την απόφαση 2011/426/ΚΕΠΠΑ (1) για το διορισμό του Peter SØRENSEN ως Ειδικού Εντεταλμένου της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη. Η θητεία του ΕΕΕΕ λήγει στις 30 Ιουνίου 2015.

               (2)

               Με την απόφαση 2011/426/ΚΕΠΠΑ χορηγείται στον ΕΕΕΕ το ποσό δημοσιονομικής αναφοράς που καλύπτει το χρονικό διάστημα από 1ης Σεπτεμβρίου 2011 έως 30 Ιουνίου 2012. Θα πρέπει να καθοριστεί νέο ποσό δημοσιονομικής αναφοράς για το χρονικό διάστημα από 1ης Ιουλίου 2012 έως 30 Ιουνίου 2013.

               (3)

               Το συμβούλιο εξωτερικών υποθέσεων, με τα συμπεράσματά του της 10ης Οκτωβρίου 2011, επιβεβαίωσε τη δέσμευσή του για περαιτέρω ενδυνάμωση της στήριξής του στη Βοσνία και Ερζεγοβίνη. Η ομάδα του ΕΕΕΕ θα πρέπει να ενισχυθεί ανάλογα προκειμένου να διαθέτει το αναγκαίο προσωπικό για την παροχή της εν λόγω στήριξης.

               (4)

               Η αστυνομική αποστολή της Ευρωπαϊκής Ένωσης στη Βοσνία Ερζεγοβίνη (EUPM) λήγει στις 30 Ιουνίου 2012. Ο ΕΕΕΕ θα πρέπει τότε να αναλάβει ορισμένα καθήκοντα της EUPM στον τομέα του κράτους δικαίου.

               (5)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

               (6)

               Η απόφαση 2011/426/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/426/ΚΕΠΠΑ τροποποιείται ως εξής:

               1)

               Το άρθρο 3 στοιχείο ε) αντικαθίσταται από το ακόλουθο κείμενο:

                           «ε)

                           να εξασφαλίζει την εφαρμογή των προσπαθειών της Ένωσης σε ευρύ φάσμα δραστηριοτήτων στον τομέα του κράτους δικαίου, της επιβολής του δικαίου και στη μεταρρύθμιση του τομέα της ασφάλειας, να προωθεί τον γενικό συντονισμό της Ένωσης και να παρέχει επιτόπια πολιτική καθοδήγηση στις προσπάθειες της Ένωσης για τη στήριξη της αναμόρφωσης της αστυνομίας, της αντιμετώπισης του οργανωμένου εγκλήματος, του διασυνοριακού εγκλήματος και της διαφθοράς, και στο πλαίσιο αυτό, να παρέχει αξιολογήσεις και συμβουλές στον ΥΕ και την Επιτροπή, εφόσον αυτό είναι αναγκαίο·».

               2)

               Το άρθρο 3 στοιχείο στ) διαγράφεται.

               3)

               Στο άρθρο 5 παράγραφος 1 προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή καθηκόντων του ΕΕΕΕ, κατά την περίοδο από 1ης Ιουλίου 2012 έως 30 Ιουνίου 2013, ανέρχεται σε 5 250 000 ευρώ.».

               4)

               Το άρθρο 10 αντικαθίσταται από το ακόλουθο κείμενο:
               «Άρθρο 10
               Ασφάλεια
               Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή καθηκόντων του ΕΕΕΕ και με την κατάσταση της ασφάλειας στη γεωγραφική περιοχή της ευθύνης του, για την ασφάλεια του συνόλου του υπό την άμεση εξουσία του ΕΕΕΕ προσωπικού, ιδίως δε:

                           α)

                           καταρτίζει σχέδιο ασφαλείας για τη συγκεκριμένη αποστολή, βάσει καθοδήγησης της ΕΥΕΔ, το οποίο προβλέπει ειδικά υλικοτεχνικά, οργανωτικά και διαδικαστικά μέτρα ασφαλείας της αποστολής, διέπει τη διαχείριση της ασφάλειας κινήσεων του προσωπικού της τον τόπο αποστολής και εντός αυτού και τη διαχείριση συμβάντων που αφορούν την ασφάλεια, και προβλέπει σχέδιο έκτακτης ανάγκης και σχέδιο εκκένωσης της αποστολής·

                           β)

                           εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, της απαιτείται λόγω των συνθηκών στον τόπο της αποστολής·

                           γ)

                           μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής της, με βάση της διαβαθμίσεις κινδύνου που ορίζονται για τον τόπο αποστολής από την ΕΥΕΔ·

                           δ)

                           μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλει στο Συμβούλιο, τον ΥΕ και την Επιτροπή γραπτές εκθέσεις για την εφαρμογή της και για άλλα ζητήματα ασφαλείας στο πλαίσιο της έκθεσης προόδου και της έκθεσης σχετικά με την εκτέλεση της εντολής.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημέρα έκδοσής της.

      Λουξεμβούργο, 25 Ιουνίου 2012.

            Για το Συμβούλιο

            H Πρόεδρος

         C. ASHTON

      (1)  ΕΕ L 188 της 19.7.2011, σ. 30.